RSS Channel Showcase 7811072\nRSS Channel Showcase 5165216\nRSS Channel Showcase 4184323\nRSS Channel Showcase 2960970\n01/02/14--03:48: _Unohdetaan ”himmeli...\n03/23/14--07:57: _Sotesopu edellyttää...\n04/21/14--00:37: _Sote-ratkaisu muoka...\n08/27/14--10:12: _Lentävä SoteKukko\n10/01/14--13:23: _Raportti kaupunginv...\n12/04/14--12:05: _Lähipalvelut turvat...\n11/07/15--02:02: _Valinnanvapauden il...\n11/08/15--00:24: _Olisiko nyt vihdoin...\n11/09/15--09:55: _Sote-uudistus, mahd...\n11/11/15--04:11: _Sote-sopu vai hengä...\n01/09/16--18:09: _Kiistelyistä toimiv...\n04/06/16--11:30: _Alkavatko nyt pitkä...\n12/14/16--13:05: _Oikeuksia ja etuoik...\n04/13/18--22:05: _Sote-pisteytys vaat...\n01/02/14--03:48: Unohdetaan ”himmelit” ja rakennetaan selkeä hallinto\n70-luvun alussa synnytettiin kansanterveystyön kuntainliitot integroimalla terveydenhuolto kuntia suurempiin yksiköihin. Vuoden 1993 alusta ne muuttuivat lakimuutoksella kuntayhtymiksi.\nNe mahdollistivat rakentamisen sekä modernit laitehankinnat. Niiden ongelma on puutteellinen omistajaohjaus. Monta kuntaa on joutunut siksi talousahdinkoon.\nKuntatalous alkoi kriisiytyä huonon rakenteensa, puutteellisten ohjausmekanismien ja runsaiden uusien osin turhien tehtävien takia. Siksi Vanhasen ensimmäinen hallitus käynnisti Hannes Mannisen johdolla Paras-hankkeen.\nSiinä pyrittiin kuntarakenteen muuttamiseen vapaaehtoista tietä. Hankkeen alussa liitoksia tapahtuikin kymmeniä, mutta asetetut tavoitteet jäivät kauaksi.\nKataisen hallitus ilmoitti hallitusohjelmassaan tekevänsä suuren kuntauudistuksen. Sen tavoitteena oli vahvoihin peruskuntiin pohjautuva elinvoimainen kuntarakenne. Vahva peruskunta muodostuisi luonnollisesta työssäkäyntialueesta ja olisi riittävän suuri pystyäkseen itse vastaamaan peruspalveluista, pois lukien vaativa erikoissairaanhoito ja vaativat sosiaalihuollon palvelut.\nPyrkimys on kannatettava. Hallitusohjelmassa ei otettu kantaa aluetason asioihin, vaikka juuri sieltä tulevat sairaanhoitopiirien laskut ovat rasittaneet pienten kuntien taloutta. Tätä ongelmaa on pyritty ratkaisemaan sote-uudistuksella.\nOnnistunut kuntauudistus olisi edellyttänyt seuraavalta hallitukselta aluehallinnon uudistusta.\nVahvojen peruskuntien Suomessa ei olisi enää ollut järkevää pitää yllä nykyisen kaltaista maakuntahallintoa eikä valtion aluehallintoa. Myös kuntauudistuksen myötä syntyneet sote-himmelit olisi pitänyt integroida muodostettavaan aluehallintoon.\nNyt näyttää, että vahvojen peruskuntien idea on vesittymässä ja sitä pyritään paikkaamaan sote-alueilla.\nSote-uudistus on suunniteltu tehtävän vastuukuntamallilla. Kukaan ei ole osannut kertoa miten vastuukuntamallissa ohjaus tapahtuisi oikein ja demokraattisesti. Siksi on vaadittu kuntayhtymämallia. Edellä jo totesin sen kelvottomaksi.\nNyt on käymässä samoin kuin 60-luvulla. Yritetään muuttaa rakennetta, mutta poliittisista syistä se ei onnistu ja siksi synnytetään himmeleitä.\nOlisi viisasta puhaltaa peli poikki ja ryhtyä laajempaan hallinnon uudistukseen. Pyrkiä rakentamaan laajassa poliittisessa valmistelussa eurooppalaisen mallin mukainen kolmiportainen hallintomalli, missä jokainen taso saa mandaattinsa suoraan kansalta. Se on ainoa malli missä poliittinen ohjaus toimii oikealla tavalla.\nKolmiportaisessa mallissa on tärkeää asettaa tehtävät oikeille tasoille. Kuntien hoidettavaksi sopivat perusopetus ja alemman tason sote-palvelut.\nMaakuntien tehtäväksi soveltuvat vaativammat sote-palvelut, toisen asteen koulutus, pelastuslaitos ja aluekehitys.\nValtion rooli säilyisi lähes ennallaan pois lukien ELY-virastojen toiminta, joka olisi viisasta integroida syntyvään demokraattiseen aluehallintoon.\nSiirryttäessä kolmiportaiseen hallintomalliin myös yksiköiden määrän tulee vähetä merkittävästi. Tarvitsemme 6-9 maakuntaa, joilla on edellä kuvatun kaltainen selkeä tehtäväkenttä.\nNyt aluehallinnossa toimivat rinnakkain toiselta tasolta saadun ohjauksen mukaan maakunnat, ELY-virastot, sairaanhoitopiirit ja erilaiset koulutuskuntayhtymät.\nKuntien määrää on vaikeampi arvioida, mutta joku 150 - 200 voisi olla realistista.\nEnsimmäiseksi kannattaisi sopia kaikkien merkittävien puolueiden kesken, että pystyvät sitoutumaan edellä mainittuihin perusperiaatteisiin. Sillä taattaisiin, että uudistus jatkuu samoilla nuoteilla vaalikausien yli.\n03/23/14--07:57: Sotesopu edellyttää vahvaa lappilaista edunvalvontaa\nRatkaisu tarkoittaa, että perusterveydenhuolto ja erikoissairaanhoito sekä sosiaalihuollon palvelut integroidaan yhteen. Järjestämisvastuu on erityisvastuualueilla, mutta kunnat toimivat tulevaisuudessakin palveluiden tuottajina. Kustannukset jaetaan kapitaatioperusteisesti, eli kunnat maksavat palveluista suhteessa asukaslukuihinsa. Tämä helpottaa erityisesti väkimäärältään vähäisten ja harvaan asuttujen kuntien taloudellista tuskaa. Malli mahdollistaa myös yksikanavaisen rahoitusjärjestelmän, jonka käyttöönotolla tullaan säästämään merkittävä määrä veroeuroja.\nKeskustan eduskuntaryhmän puheenjohtaja Kimmo Tiilikainen ehti jo todeta, että nyt esitetty malli on keskustan esittelemän kotikunta-maakuntamallin mukainen. Näin se pitkälti onkin, mutta palveluiden järjestämisestä eivät nyt vastaa maakunnat, vaan viiden yliopistollisen sairaalan erityisvastuualueet. Tässä lieneekin nyt saavutetun kompromissin ydin, sillä ratkaisulla luotiin merkittävät valtakeskittymät Helsinkiin, Turkuun, Tampereelle, Kuopioon ja Ouluun. Tässä vaiheessa ei kuitenkaan ole selvää, millä tavalla poliittinen päätöksenteko uudessa järjestelmässä toteutetaan.\nLapin kannalta tilanne on ongelmallinen, koska näyttää siltä, että sosiaali- ja terveydenhuoltopalveluistamme tullaan tulevaisuudessa päättämään Oulussa. Oulun yliopistollisen sairaalan erityisvastuualue on maantieteellisesti laajin. Se kattaa 51,1 % Suomen pinta-alasta. Nyt esitetty malli ei mielestäni Lapin näkökulmasta vastaa EU:n subsidiariteettiperiaatteeseen, jonka mukaisesti ihmisiä koskettavat päätökset tulisi tehdä mahdollisimman lähellä heidän elinpiiriään.\nUudistuksen jatkovalmistelussa tarvitaankin vahvaa lappilaista edunvalvontaa ja järjestämislaissa on selkeästi määriteltävä, mitkä ovat sellaisia lähipalveluita, jotka on tuotettava lähellä kansalaisia. Mielestäni laissa tulee asettaa selkeät kilometrirajat sille, kuinka kaukana vaikkapa lääkärin vastaanotto voi asiakkaasta sijaita. Samoin on huomioitava, että myös syrjäseutujen ääni on saatava kuulumaan päätöksenteossa. Erityisvastuualueen päättävissä elimissä tulisikin näkemykseni mukaan olla edustus kaikista erityisvastuualueen kunnista, ja tämä tarkoittaa väistämättä valtavankokoista päätöksentekoelintä.\nKysymysmerkeistä huolimatta nyt on sote- ja mitalikahvien paikka. Hallituksen ja opposition lisäksi on paikallaan onnitella Kaisa Mäkäräistä ampumahiihdon maailmancupin voitosta!\n04/21/14--00:37: Sote-ratkaisu muokattava toimivammaksi\nYhteisen näkemyksen pohjana on sosiaali- ja terveyspalvelujen yhdistäminen. Se on aivan järkevä ja kannatettava lähtökohta, koska sosiaali- ja terveyspalvelut liittyvät usein niin kiinteästi yhteen. Kitkaton yhteispeli säästää sekä henkilöresursseja että rahaa. Ja mikä on myös tärkeää: asiakkaat säästyvät turhalta pompottelulta, he saavat parasta mahdollista palvelua mitä yhteiskunta pystyy tarjoamaan.\nMaamme halutaan nyt jakaa viiteen isoon sote-alueeseen, jotka olisivat samat kuin yliopistollisten sairaaloiden ympärille rakentuvat ns. Erva- eli erityisvastuualueet.\nPalvelujen toimivuuden kannalta isot sote-alueet ovat kuitenkin liian isoja. Esimerkiksi eteläinen sote-alue ulottuisi Hangosta Parikkalaan, eli kulmasta kulmaan olisi noin 450 kilometriä. Toisaalta paikkakuntien kokoerot ovat liian suuret. Helsingissä on 600.000 asukasta ja kotikunnassani Savitaipaleella 3700 asukasta.\nOn selvää, että kokonsa puolesta helsinkiläiset/pääkaupunkiseutu käytännössä sanelisi sote-alueen asiat. Helsinkiläinen päättäjä ei usein edes tiedä, missä päin Suomea Savitaipale niminen paikkakunta on. Ja juuri tässä on ongelman ydin: kuinka helsinkiläinen päättäjä osaa päättää savitaipalelaisten tarvitsemista palveluista tai kiinnostaako häntä ylipäätään savitaipalelaisten asiat?\nTämä ongelma on mahdollista ratkaista järkevällä tavalla: Erva-alueen laajuiset sote-alueet jäisivät kuten puolueiden kesken on sovittu. Toiminta kuitenkin järjestettäisiin niin, että käytännössä palvelujen järjestämisestä vastaisivat nykyiset keskussairaalan ympärille muodostetut maakunnalliset sairaanhoitopiirit. Siellä tunnetaan paikalliset olot riittävän hyvin ja pystytään tekemään asiakkaat parhaiten huomioon ottavat ja taloudellisesti järkevät ratkaisut. Siis esimerkiksi Etelä-Karjalassa Etelä-Karjalan sosiaali- ja terveyspiiri.\nIsot sote-alueet vastaisivat yliopistollisiin sairaaloihin keskitettävistä hoidoista ja ylipäätään maakuntaa laajemman väestöpohjan vaativista palveluista sekä ison sote-alueen toiminnallisista suuntaviivoista. Isot sote-alueet olisivat eräänlaisia sairaanhoitopiirien "konsernihallintoja".\nHallitus- ja oppositiopuolueiden yhteinen periaatelinjaus loi vain raamit. Suurin urakka eli käytännön ratkaisujen teko on vielä edessä. Se on niin monimutkainen ja paljon selvitystyötä vaativa urakka, että arvelen lopullisten ratkaisujen teon siirtyvän tulevalle hallitukselle.\n08/27/14--10:12: Lentävä SoteKukko\nKaekki sinne juoksi, kuin ensihättään, kuin ensihättään.\nEipähän se toki jättännä kettään, Lentävä Sotekukko!\nPyörät ne lauloivat: ”Kuopijoon käy tie!”\nJousettii kirskuivat: ”huonokuntoinen on tie!”\nSavonmuahan saeraat immeiset veti Lentävä sotekukko!\nJuttu siinä luisti, rytmikin eli – rytmikin eli.\nkuutostiellä lenti siivetön peli, Lentävä sotekukko!\nEvväitäkkii syötii, elvytteekkin piti – elvytteekkin piti.\nMurheet sekä ilot matkassa piti, Lentävä sotekukko!\nPyörät ne laaloivat: ”Kuopijoon käy tie!”\nKiekuven kun ajjoo pimmeettä mehtöö Lentävä sotekukko!\nPiikkiäkkiin lyötii, hoastettiin jutut – hoastettiin jutut.\nSe on paekka, miss’ on vieraat ja tutut, Lentävä Sotekukko!\nTippaletku siinnäe vaehto jo kättä – vaehto jo kättä.\nMatkoo pitki paenu voan väsymättä Lentävä Sotekukko!\nUamusella vettä tipasta juopi Lentävä Sotekukko!\nHyrynsalmi, Lieksa, Kittee, Mikkelj – Kittee, Mikkelj.\nAkkunoista loestaa kiire ja hoppu, Lentävä Sotekukko!\nPäevystykses oekoo väsynyttä jalkaa Lentävä sotekukko!\nYks vaen tietäsj, mutta kehtoo ei sannoo, Lentävä Sotekukko!\nNo parissa kohdassa ols voinut vähän sujuvamminkin sanat asettaa, mutta lainaan tätä meidän menneen vuotista kuntajakoselvittäjä Ossi Repoa "eihän tässä ajassa priimaa saada, mutta jotain kuitenkin."\n10/01/14--13:23: Raportti kaupunginvaltuuston kokouksesta 29.9.2014\nKokouksen aluksi TE-toimiston asiantuntija (demarivaltuutettu) esitteli Raahen työttömyystilannetta. Katsausta muistaakseni toivottiin edellisessä kokouksessa. Erityisesti huomio kiinnittyi nuorisotyöttömyyteen, joka ei ole omiaan pitämään nuorisoa Raahessa. Sen rinnalla vaikuttaa myös koulutuspaikkojen väheneminen ammattikorkeakoulun lähdettyä kaupungista.\nPäätösasioita oli muutama ja niistä eniten kiinnostivat huvilapalstojen vuokrausperiaatteet sekä kaupungin lausunto sosiaali- ja terveydenhuollon järjestämislakiluonnoksesta.\nHuvilapalsta-asia saatiin viimein päätettyä ja ilmeisesti mökkiläisiä tyydyttävällä tavalla. Esitimme päätökseen vielä pontta, joka olisi velvoittanut kaupungin hoitamaan yhden merkittävän kaavoitusasian; tonteilla on nimittäin sama vuokra riippumatta siitä, kuinka paljon niillä on rakennusoikeutta. Oikeus saattaa vaihdella kymmenistä satoihin neliöihin. Vedimme ponnen pois, kun yksimielisyyttä ei ryhmyreiden neuvottelussa syntynyt emmekä halunneet horjuttaa varsinaisen päätöksen yksituumaisuutta.\nSote-lausuntoon saimme vasemmistoryhmälle tärkeitä kantoja jo kaupunginhallituksen käsittelyssä, mutta äänestytimme yhden asian vielä valtuustossa. Olisimme nimittäin halunneet kaupungin lausuvan suorien vaalien puolesta sote-alueiden päättäjien valitsemiseksi. Asiasta lisää valtuustoryhmän tiedotteessa.\nJossain vaiheessa kokousta eräs Keskustan valtuutettu alkoi kiertää salia ja kerätä allekirjoituksia johonkin paperiin. Pikkuhiljaa tihkui tietoa paperin sisällöstä. Se oli aloite keväällä aloitettujen valtuuston kokousten suorien nettilähetysten lakkauttamiseksi eduskuntavaaleihin saakka, ettei lähetys innostaisi valtuuston kansanedustajaehdokkaita vaalipuheisiin. Allekirjoittajina oli reilusti yli puolet valtuutetuista, ilmeisesti kaikista ryhmistä.\nAloitteen pontimena lienee yksi kokouksen keskustelu, jossa puheenjohtaja ei saanut asian vierestä (valtakunnan politiikasta) puhumista loppumaan ennen kuin kansanedustajaehdokas ehti osallistua siihen. Saattoi siinä olla Keskustan ryhmän sisäisiäkin jännitteitä. Joka tapauksessa pieneen ongelmaan puututaan aika järein asein, ja uskonkin, että moni allekirjoittaja ei todellisuudessa halua sulkea kameroita. Niiden edut ovat kuitenkin haittoja suuremmat. Eikä kamerattomuus ole estänyt valtuutettuja jaarittelemasta ja politikoimasta ennenkään.\nEhdin jo itse lähteä ruokakauppaan, kun Perussuomalaisten valtuutettu ilmoitti kokouksen lopuksi eronneensa valtuustoryhmästä ja puolueesta. Istumapaikkoja oli vaihdeltu jo ennen kokousta. Nyt hän kuuluu Keskustan ryhmästä eronneen valtuutetun perustamaan Tasa-arvo-ryhmään. Persuryhmän hajoaminen on ollut odotettavissa.\nKokouksen Facebook-raportoinnista voi lukea jotain lisää vaikka se hieman onkin vähentynyt nettilähetyksen myötä.\n12/04/14--12:05: Lähipalvelut turvattava myös tulevaisuudessa\n11/07/15--02:02: Valinnanvapauden illuusio ja kaikkein huonoin sotevaihtoehto\n11/08/15--00:24: Olisiko nyt vihdoinkin koti- ja etälääkärin vuoro?\n11/09/15--09:55: Sote-uudistus, mahdollisuus vai uhka?\nSuomeen on viimein syntynyt sote-uudistus. Terveydenhoitopalveluiden uudistusta on perusteltu mm valinnanvapaudella ja kilpailuttamisella. Esityksen mukaan uudistus tulisi lisäämään merkittävästi yksityisen kansalaisen vapautta valita itselleen hoito joko julkiselta tai yksityiseltä puolelta.\nKukaan ei tällä hetkellä kuitenkaan tiedä, mitä julkisen sektorin terveydenhuolto todellisuudessa maksaa. Hintalappua selvitetäänkin parhaillaan Suomen itsenäisyyden juhlarahaston eli Sitran sekä sosiaali- ja terveysministeriön yhteistutkimuksessa. Halpaa se tuskin on.\nTuoreimpien kyselytutkimusten mukaan kansalaiset ovat huolissaan uudistuksesta. Kansan selvä enemmistö vastustaa ministeriön tuoretta esitystä, vaikka kenelläkään tuskin on selvää kokonaiskuvaa uudistuksen luonteesta. Tähän mennessä tarjotut tiedot ovat olleet hyvin niukkia.\nEi pitäisi silti tuomita suoralta kädeltä, sillä sote-uudistus voi olla myös mahdollisuus. Suomihan on jo pitkään ollut OECD-maiden epätasa-arvoisin maa terveydenhuollon hoidon laadussa eri tuloluokkien välillä. Tässä vaiheessa on mahdotonta sanoa, kuinka sote-uudistus tulee vaikuttamaan palveluiden tasoon käytännössä. Kenties se voi jopa kaventaa tätä kuilua, mutta millä hinnalla?\nKäsittääkseni uudistus jättää sote-alueelle, joka vastaa palvelujen järjestämisestä, erittäin paljon liikkumavaraa ja mahdollisuuksia miettiä, kuinka palvelutuotanto tullaan toteuttamaan. Mikäli itsehallintoalue ei kykene tuottamaan sote-palveluita yksin, voi se tarvittaessa tuottaa palvelut yhdessä toisen alueen kanssa. Tämä kuulostaa vaaralliselta, sillä pahimmassa tapauksessa palvelut voivat näin ikään olla satojen kilometrien päässä asiakkaasta. Sellaista me emme voi hyväksyä.\nPerhe- ja peruspalveluministeri Juha Rehulan mukaan uudistuksen pitäisi säästää reilut kolme miljardia euroa vuodessa. Säästöjä syntyy ennen kaikkea hallinnon sekä hankintojen keskittämisen myötä. Itse olen toiveikkaan epäileväinen. Tottakai iloitsen, jos suomalaiset saavat parempaa palvelua osakseen, mutta tuskin tässä plussan puolelle päästään.\nJos kansalaiset saavat itse päättää palveluntarjoajansa, olisi se tervetullut uudistus suomalaiseen terveydenhuoltoon. Lääkäreiden ammattikunta Suomessa on niin säännöstelty ja suojeltu, että todellista kilpailua palveluista ei ole koskaan syntynyt. Palveluidentarjoajat voivat nimetä itse hintansa. Tämän hetkinen terveydenhuoltojärjestelmämme, jossa palvelut tuotetaan julkisen ja yksityisen sektorin epäpyhän liiton kautta, on oletettavasti kaikista kallein mahdollinen terveydenhuoltomuoto. Sote-uudistus voisi olla ensimmäinen askel oikeaan suuntaan.\nHallitus on selvästi ottanut mallia Saksasta, jossa terveydenhuolto perustuu liittovaltion, osavaltioiden ja itsenäisten palveluntarjoajien yhteistyöhön. Liittovaltio toimii ylimpänä lainsäätäjänä, määrittää sairausvakuutuksen perusperiaatteet ja potilaan oikeudet sekä valvoo niiden toteutumista. Saksan terveydenhuoltojärjestelmä rahoitetaan pääasiallisesti sairauskassamaksuin, joista noin puolet maksaa työnantaja ja noin puolet työntekijä.\nSote-uudistuksen myötä syntyvät itsehallintoalueet saavat vaaleihin perustuvan päätösvallan. Ensimmäiset vaalit pidetään vuonan 2018. Tämän lisäksi ilmassa on ollut ajatuksia myös mahdollisesta verotusoikeudesta. Rahoitusmallista ei kuitenkaan ole vielä täyttä selvyyttä, mutta oletetavasti lisää tietoa saadaan viimeistään ensi vuoden huhtikuussa, jolloin sote-lain on tarkoitus olla valmiina ensimmäiselle lausuntokierrokselle.\nHallituksen pitämässä tiedotustilaisuudessa esitettiin, että itsehallintoalueille siirtyisi myös muita valtion ja kuntien tehtäviä, kuten esimerkiksi pelastustoimet sekä ELY-keskusten elinkeinojen kehittämistehtävät. Kunta- ja uudistusministeri Anu Vehviläisen mukaan tällä hetkellä ministeriössä pohditaan, mitä muita itsehallintoalueille voitaisiin siirtää. Hallituksen tavoitteena on, että sote- ja itsehallintouudistus astuisi voimaan viimeistään vuoden 2019 alussa.\nTie tulee olemaan kivinen, sillä uudessa sote-mallissa on sudenkuoppia, jotka liittyvät läheisesti palveluihin, sidosryhmiin sekä poliittisiin kytköksiin. Jokainen varmasti tietää, että terveydenhuollossa liikkuu suuret rahat, jotka vetävät alan toimijoita puoleensa kuin kärpäspaperi, eivätkä heistä kaikki ole hyvällä asialla.\nJotta järjestelmästä saisi toimivan, tulisi ministerien pohtia myös erillisen komission perustamista, jonka tehtävänä olisi valvoa veronmaksajien ja kansalaisten etua itsehallintoalueiden hallituksen sisällä sekä estää järjestelmän mahdollinen väärinkäyttö. Tämä maa ei kaipaa enää yhtään uutta Mehiläisen ja Terveystalon kaltaista veroparasiittia.\n11/11/15--04:11: Sote-sopu vai hengähdystauko?\nRatkaisun koko rahoitus on vielä täysin auki? Mitä on sovittu potilaan valinnanmahdollisuudesta palvelunsa tuottajan suhteen ja mitä se oikeasti tarkoittaa? Siitä ei kukaan tunnu tietävän mitään? Miten sosiaalipalvelut kytketään tähän tähän ratkaisuun? Siitäkään kukaan ei tunnu tietävän yhtään mitään? Paljon on kysymyksiä vielä auki?\n01/09/16--18:09: Kiistelyistä toimiviin sote-ratkaisuihin\nTerveydenhuoltolain tavoitteena ovat asiakaskeskeiset ja saumattomat palvelut. Laki vahvistaa perusterveydenhuoltoa, hyvinvoinnin ja terveyden edistämistä sekä edistää terveyspalvelujen saatavuutta ja tehokasta tuottamista. Lailla varmistetaan perusterveydenhuollon ja erikoissairaanhoidon tiivis yhteistyö ja asiakaskeskeisyys.\nTerveydenhuoltolain mukainen potilaan valinnanvapaus koskee tänä päivänä vain julkista terveydenhuoltoa. Jos kunnassa on käytössä palveluseteli, voi sen avulla valita muunkin kuin julkisen palveluntuottajan.\nPotilas voi valita asuinkuntansa terveysasemien välillä ja erityisvastuualueiden kunnallisten hoitopaikkojen välillä. Erikoissairaanhoidon yksikkö valitaan yhdessä lähettävän lääkärin kanssa. Potilaalla on oikeus valita hoitopaikkansa koko Suomessa.\nSote-uudistuksessa on keskitytty kiistelemään seinistä – miten ne sijoitetaan ja kuka ne omistaa. Kiistojen sijaan tulisi vihdoinkin valita ratkaisuja, joilla mahdollistetaan terveydenhuollon asiakkaille parhaat palvelut minimoiduin kustannuksin. Näiden palvelujen suunnittelussa niiden käyttäjien on oltava mukana ja esteettömyys tulee olla kaikkien terveysprosessien lähtökohta.\nTerve sekä kunnallinen että yksityinen kilpailu tervydenhuollossakin pitää laadun korkealla ja kustannukset kurissa.\nNs. yhden luukun alueellisen tietojärjestelmän on todettu Pohjois-Karjalassa toimivan eri yksiköiden kuten perusterveydenhuollon ja erikoissairaanhoidon välillä erityisen tiedonsiirto- ja kustannustehokkaasti potilaan ehdoilla. Hyötyjiä ovat esimerkiksi yhteiset alueelliset tiedot sekä potilaan omahoitomahdollisuus ja pääsy omiin tietoihin eli oma hoidon hallinta.\nJärjestelmässä yhteiset tiedot mahdollistavat tasa-arvoisuuden seurannan, sen, onko potilaan hoitotaho vaihtunut liian usein, jne. Toimintamalli on auttanut karsimaan päällekkäisiä toimintoja ja tätä kautta luonut merkittäviä kokonaissäästöjä. - Teknistaloudellisesti hyvin toimiva alueellinen tietojärjestelmä on lähtökohtaisesti kehittyvien sote- alueiden perusedellytys.\n04/06/16--11:30: Alkavatko nyt pitkät jäähyväiset Suomen julkiselle terveydenhuollolle?\n12/14/16--13:05: Oikeuksia ja etuoikeuksia\n04/13/18--22:05: Sote-pisteytys vaatii laillisen pohjan


Versio 12. elokuuta 2010 kello 00.27\n343 merkkiä lisätty , 9 vuotta sitten\nVersio 12. elokuuta 2010 kello 00.21 (muokkaa)\nVersio 12. elokuuta 2010 kello 00.27 (muokkaa) (kumoa)\nKaupungissa on suuri [] rakennettu katolilainen [[Pyhän arkkienkeli Mikaelin kirkko (Ariogala)|Pyhän arkkienkeli Mikaelin kirkko]]. Agiogalan ensimmäisen kirkon uskotaan tulleen rakennetuksi [] [[Liettuan suuriruhtinas]] [[Vytautas]]in aloitteesta. [] kirkko restauroitiin, ja 1500-luvulla kaupunkiin perustettiin myös seurakuntakoulu.\nKaupungissa on kunnostettu ja laajennettu toisen asteen oppilaitos (lukio) ja ensimmäisen asteen kouluja (peruskoulun ensimmäiset ja viimeiset luokat).▼\n[[kuva:Ariogala2.jpg|thumb|250px|Ariogalassa sijaitseva tehdas]]▼\n[[Dybysa]]-joen rannalle on urheilukenttä, jolla järjestetään myös kulttuuritapahtumia. Kerran vuodessa elokuussa järjestetään päivän kestävä musiikkitapahtuma viikonloppuna, jossa lauletaan isänmaallisia lauluja Neuvostoliiton sisäosiin, mm. Siperiaan karkoitettujen liettualaisten muistoksi. Juhlat on järjetetty pääasiassa niille, jotka Stalinin kuoleman jälkeen saivat luvan palata karkoituksesta. Tapahtumaa tukee Liettuan puolustusvoimat mm. tarjoamalla kuljetuspalveluita tapahtuman järjestämiselle.\nAriogalassa on yksi merkittävä vähittäiskauppa, joka kuuluu [[Maxima (Liettua)|Maxima]]-ketjuun. Se sijaitsee valtatien vieressä kulmevan paikallispäätien itäpuolella.▼\n▲Kaupungissa on kunnostettu ja laajennettu toisen asteen oppilaitos (lukio) ja ensimmäisen asteen kouluja (peruskoulun ensimmäiset ja viimeiset luokat).\n▲[[kuva:Ariogala2.jpg|thumb|250px|Ariogalassa sijaitseva tehdas]]\n▲Ariogalassa on yksi merkittävä vähittäiskauppa, joka kuuluu [[Maxima (Liettua)|Maxima]]-ketjuun. Se sijaitsee valtatien vieressä kulmevankulkevan paikallispäätien itäpuolella. Ariogalassa ei ole motellia tai hotellia, vaan lähimmät ovat joko kaksi vaatimattoman tasoista [[Raiseniai]]ssa tai motelleja Kaunasin tien varrella.\nNoudettu kohteesta ”https://fi.wikipedia.org/wiki/Toiminnot:MobileDiff/8888801”


Maitotilan nuoren isännän kova paikka: ensin sadekesä ja sitten rutikuivaa – Heikki lähti mukaan hiilensidontaan | Yhteishyvä\nKotaniemen tilan Heikki Salomaa ja Anni Tuomivaara odottavat lumien sulamista ja uusien viljelykokeilujen aloittamista.\nJanne Viinanen / Valio\nKotaniemen maitotilalla suositaan monilajisia nurmia, sillä ne sitovat hiilidioksidia.\nKun oriveteläisellä Kotaniemen maitotilalla tehtiin sukupolvenvaihdos vuonna 2015, nuori isäntä Heikki Salomaa ei voinut aavistaa, millaisia kesiä tulisi kokemaan. Kesä 2017 oli sateisin miesmuistiin, ja seuraavasta tuli historian kuivin.\n”Sen tässä on jo oppinut, että kaikenlaisiin säihin pitää varautua”, hän toteaa.\nMonilla maitotiloilla säilörehusato jäi kuivan kesän takia niin heikoksi, että kesän jälkeen jouduttiin turvautumaan ostorehuun. Kotaniemen tilalla sadon pelasti se, että tilalla on suosittu monilajisia nurmia jo pidemmän aikaa ja maat ovat multavia.\nSalomaan mukaan kaikkein parhaiten menestyivät pitkäjuuriset lajikkeet, jotka sitovat ilmakehän hiilidioksidia kaikkein tehokkaimmin. Hyviä hiilensitojia ovat esimerkiksi apila ja nurminata. Viiden vuoden ajan tilalla on kokeiltu myös hernevehnä-seosta, joka siirtää hiiltä syvälle maahan, sitoo typpeä ja on samalla mainio valkuaisen lähde lehmille.\n”Pellolla pitää kasvun perusolosuhteiden olla kunnossa, jotta kasvit saadaan yhteyttämään mahdollisimman paljon. Mitä enemmän kasvit kasvavat, sitä enemmän ne sitovat hiiltä. Pidempijuuriset vievät kasvaessaan hiiltä syvemmälle peltoon, joten siitä tulee maaperään paremmin pysyvää hiiltä. Hiilen lisääntyminen parantaa maan multavuutta.”\nUusia oivalluksia koulutuksesta\nValion tavoitteena on hiilijalanjäljen pienentäminen nollaan. Yksi keino tavoitteen saavuttamiseksi on juuri nurmipeltojen hiilensidonnan tehostaminen.\nHeikki Salomaa osallistui Elävä Itämeri -säätiön (BSAG) Carbon Action –hiilipilottikoulutukseen marraskuussa 2018. Vaikka asia oli jo entuudestaan tuttua, hän kertoo saaneensa myös uusia oivalluksia.\n”Kun nurmilajikkeiden määrä on meillä ollut kuuden paikkeilla, nyt määrä nostetaan ainakin kahdeksaan. Samalla on tarkoitus tehdä mahdollisimman hyvää säilörehua lehmille.”\n”Kaikenlaisiin säihin pitää varautua”\nKoulutukseen osallistuneet tilat aloittavat tänä keväänä myös viisi vuotta kestävän kokeen, jossa testataan hiilensidonnan eri menetelmiä. Jokainen osallistuja saa valita itse toimenpiteet, joita tekee pelloillaan. Ne voivat liittyä esimerkiksi maan rakenteen parantamiseen tai yhteyttämisen lisäämiseen.\n”Sadon määrät kirjataan ylös niin, että niitä pystytään vertailemaan keskenään”, kertoo Salomaa, joka lähtee kokeiluun mukaan uteliaan innostuneena.\nHän viljelee kotitilaansa yhdessä avopuolisonsa Anni Tuomivaaran kanssa. Myös Heikin isä osallistuu tilan töihin. Työtä riittää, sillä lypsyasema-kylmäpihatossa on 40 lypsävää, ja viljeltyä pinta-alaa noin 80 hehtaaria.\n5100 suomalaista maitotilaa omistaa Valion osuuskuntien kautta.\nValio ja BSAG kouluttavat 200 tilaa hiiliviljelijöiksi 2019-2020. Kaikki tilat v. 2035 mennessä.\nLehmien tuottaman metaanin määrä on vähentynyt 50 vuodessa 50 prosenttia maitolitraa kohti.


Apua, kielisoittimeni käyttäytyy huonosti! - Page 7 - Punk in Finland\nApua, kielisoittimeni käyttäytyy huonosti!\nRe: Apua, kielisoittimeni käyttäytyy huonosti!\n#91 Post by Herra Aasi » 03 May 2018, 04:04\njaguarin talla on nyt, mutta joku halpa kiinapaske, eli ehkä etin pareman tallan juu.\n#92 Post by SAMMAGS!man » 03 May 2018, 09:40\nJazzmaster-ongelmiin auttaa myös se että ostaa sellaisen kitaran joka on suunniteltu toimimaan.\nTällaisiahan on esimerkiksi Strato ja Tele niin,,\n#93 Post by Justus » 03 May 2018, 12:51\n03 May 2018, 04:04\nStaytrem kehiin vaan.\n#94 Post by Noise-Mummo » 03 May 2018, 14:55\n03 May 2018, 09:40\ntele kuuspalaisella tallalla alkaa olla jo aika lähellä.\n#95 Post by jaxen » 10 May 2018, 22:36\nVaimo hajotti mun akkarin laittaessaan sen auton paksiin. Kaikukoppa kahdesta kohtaa pitkällä halkiviirulla, toinen menee tallan vierestä, jonka takaosa nousi pari milliä irti kopasta. Kuuluu soundissa ja varmaan jatkaa irtoamista. Myös kopan alareunassa kaarensuuntainen kolmas halkeama.\nKannattaako viedä kitaran korjaajalle, vai sijoittaa 200 e uuteen? Kitara 2000-luvun alun Ibanez ja valitettavan hyvä yksilö\nSillirullat jää-alustalla tillikerman kera\n#96 Post by Verenpunaiset silmät » 19 Jun 2018, 16:42\nElikkäs haluaisin vaihtaa alasatulan vai mikä tallaluu onkaan tämmöseen Landola Target teräskieliseen. Tuosta vanhasta DIY-ratkaisusta (puupala) kun olisi mukava päästä eroon, lisäksi kielten korkeutta pitäisi saada laskettua (kaularaudan säätövara ei riitä eikä isompi kaularemppa kiinnosta). Mitähän tälle kannattaisi tehdä? Olisi kiva jos mikkiominaisuus säilyisi mutta jos ei niin ei.\nPari lisäkuvaa spoilerin alla.\nEdit: Tuo tallassa oleva lovi on siis huomattavasti leveämpi (6mm) kuin normi luu/muovisatulat joten ”mikkisatula paloineen helvettiin ja normisatula tilalle” ei ainakaan suorilta toimi ellei jostain löydy 6mm tallaluuta.\n#97 Post by anselmi » 25 Jun 2018, 07:36\nTämmönen tylsä mutta toimiva/kallis neuvo: Vie ammattilaiselle. Se hinkkaa tohon sopivan tallaluun ja laittaa alle uuden piezo-elementin jos vanhaa ei voi käyttää. Tallaluun teko semmonen 50e homma mutta kannattaa jos yhtään kitarasta tykkää.\n#98 Post by Verenpunaiset silmät » 03 Jul 2018, 15:30\n25 Jun 2018, 07:36\nKitara ei ole minun, ajattelin vaan jos siitä saisi toimivan pelin halvalla niin ehkä ostaisin sen sitten. Vähän kiikun kaakun että viitsinkö sitten ostohinnan lisäksi panostaa edes 50€ vai etsinkö jostain yhden varmasti/testatusti mieleisen nyky-Yamahan käytettynä ja kaikki paukut siihen sitten (~300€ kaiketi).\n#99 Post by hevikrusti-ruslanas » 03 Jul 2018, 17:08\nno pyydät myyntihinnasta ainakin sen huollon verran alennusta?\nlahonnut linkki siinä\n#100 Post by YDIN POMMI ÄIJÄ » 16 Aug 2018, 05:13\ndear ceijo, miksi martinin h-kieli ei pysy vireessä?\nJoined: 11 Jul 2015, 19:42\n#101 Post by Ruutana » 16 Aug 2018, 07:32\n16 Aug 2018, 05:13\nen ole Ceijo, mutta olisko vaan huonosti kiinnitetty virittimeen.\nPunomattomia kieliä kannattaa pyörittää muutama kierros siihen tapin ympärille ja itse teen vielä niin että ekalla kierroksella kielen ylimääräinen osa kielen soivan puolen alta ja loput kierrokset niin että "häntä" jää soivan puolen yläpuolelle, jolloin siihen tulee "lukko".\nÄrsyttää kun kaverilla on helvetin kalliita kitaroita joihin se asentaa kielet niin että puoli kierrosta tapin ympärille ja sitten ihmetellään kun ei laatukitarat pysy vireessä.\nVoihan sulla olla jotain muutakin häikkää, mutta toi on aika yleinen virhe mitä kiireiset kielenvaihtajat tekee\n#102 Post by Ceijo Succula » 16 Aug 2018, 10:20\nKts. ketjun toisen viestin kohta ”Soitin ei pidä virettä.” Pätee myös akkareihin, vaikkei talla metallia olekaan.\n#103 Post by YDIN POMMI ÄIJÄ » 17 Aug 2018, 00:37\nRuutana wrote: ↑\n16 Aug 2018, 07:32\njoo täähän se ongelma tais olla, en ymmärrä miten siihen oli tullut noin vähän kierroksia\n#104 Post by Mike Slayer » 18 Aug 2018, 13:17\nTerve palsta ja Ceijo! Moniongelmainen paska-Gallanini kaipaa säätöä mutta laitetaan tähän ensin yhteenveto että kuulostaako toivottamalta\n1. Intonaatiota ei saa kohdalleen koska tallasta loppuu säätövara. Kaikki tallapalat ruuvattu täysin tappiin (poispäin kaulasta). Voiko tätä ongelmaa kiertää jotenkin? Paksummilla kielillä ongelma on pahempi, mutta yhtään kieltä ei saa täysin kohdalleen.\n2. Kaularaudassakaan ei tunnu olevan säätövaraa, nimittäin yritin löysätä sitä ja tuntuu että se "irtoaa". Jätin sitten säätämättä, ja palautin asentoon jossa pysyy vielä paikallaan. Jos löysää yli tuon pisteen niin rauta vähän rämisee kaulan sisällä.\n3. Tallamikin volapotikka toimii vaan ysiin asti, jos kääntää kymppiin niin kuuluu enää pihinää. Joku kontaktiongelma vai jotain paskana? En oo koskenut oikeastaan mihinkään koskaan eli varmaan paskaa täynnä kaikki paikat. Pitäis varmaan purkaa kaikki juotokset ja laittaa takaisin kiinni + tehdä toi puhdistusoperaatio.\n#105 Post by Ceijo Succula » 19 Aug 2018, 12:52\n18 Aug 2018, 13:17\nJos tallapalat on sellasta tune-o-matic -mallia, voi koettaa kääntää ne ympäri, että saa millin-parin lisää pelivaraa, mutta ei noissa taida olla? Jäljelle jää vaihtoehdoiksi kompensoitu satula, mikä sekään ei välttämättä auta jos sitä säätövaraa tarvis reilusti, tai tallan siirtäminen kauemmas.\nTälle ei oikein mitään helppoa kotikonstia ole, vaan vaatii ihan soitinrakentajan käsittelyä. Siinä vaiheessa kun kaularautaa rämisee, ollaan tosiaan liian pitkällä. Ohuemmilla kielillähän tota voi tietty kompensoida, mutta ei sekään kovin mielekäs ratkaisu ole.\nSiellä on vaan potikka tiensä päässä. Uutta sisään. Toi viittais vähän puhkikuluneeseen hiilirataan, joten putsaaminen tuskin auttaa.


Metsäneuvoston kokous LIITE 2. Maa- ja metsätalousministeriö Marja Kokkonen - PDF\nMetsäneuvoston kokous LIITE 2. Maa- ja metsätalousministeriö Marja Kokkonen\nDownload "Metsäneuvoston kokous 10.6.2008 LIITE 2. Maa- ja metsätalousministeriö Marja Kokkonen"\nPäivi Anita Väänänen\n1 Maa- ja metsätalousministeriö Marja Kokkonen KANSALLINEN METSÄOHJELMA 2015:N TILANNEKATSAUS Metsäneuvosto hyväksyi esityksen Kansallinen metsäohjelma 2015:ksi (KMO 2015) kokouksessaan Talouspoliittinen ministerivaliokunta käsitteli KMO 2015:n rahoitusta kokouksissaan ja 5.3. Hallitus päätti ohjelman rahoituksesta vuosille kehyspäätöksessään ns. metsäpaketissa. Päätöksessä otettiin huomioon Esko Ahon puheenjohdolla toimivan Metsäteollisuuden ja metsäsektorin toimintaedellytystyöryhmän väliraportin esityksiä. Taulukossa 1 kuvataan kehyspäätöksen mukaista keskimääräistä rahoitusta. KMO 2015:sta tehtiin valtioneuvoston periaatepäätös Etelä-Suomen metsien monimuotoisuusohjelman (METSO) rahoituksesta ja periaatepäätöksestä päätettiin saman aikataulun mukaisesti kuin KMO 2015:sta. Maa- ja metsätalousministeriö ja ympäristöministeriö järjestivät yhteisen tiedotustilaisuuden ohjelmien hyväksymisestä Säätytalolla. Rahoitus jäi pienemmäksi kuin KMO- ja METSO-esityksissä, mutta toimeenpano voi alkaa. KMO 2015-asiakirja sisältää paitsi eri hallinnonalojen rahoitustarpeet myös 134 konkreettista toimenpidettä ohjelman tavoitteisiin pääsemiseksi. Niiden perusteella täsmennetään kuluvan vuoden aikana toimenpideohjelma, josta ilmenevät kunkin hankkeen aikataulu, vastuutaho, toimijat, rahoittajat, hyödynsaajat ja toimeenpanon tilanne (ks. taulukko 2). Syksyllä uusi metsäneuvosto aloittaa toimenpideohjelman käsittelyn. Toimenpideohjelman etenemistä seurataan metsäneuvostossa sihteeristön ja työryhmien valmistelun pohjalta (ks. kokouksen asiakohta 6) ja toimenpiteitä päivitetään tarvittaessa. Vaikka toimenpideohjelma täsmentyy kuluvan vuoden aikana, on KMO 2015.n toimeenpano jo käynnissä. Alueellisten metsäohjelmien päivitys valmistuu syyskuun loppuun mennessä. Metsäkeskukset ovat suunnanneet resurssejaan kotimaisen puun käyttöä edistävään neuvontaan. Vuodelle 2008 lisäbudjettiin esitettyä 5 miljoonan euron lisärahoitusta ei tulla saamaan. Kehyspäätöksessä saadun erillisen tuottavuusrahan turvin jatkuu uuden metsävaratietojärjestelmän ja metsäkeskusten sähköisen palvelujärjestelmän kehittäminen. Metsänhoitoyhdistykset ovat käynnistäneet koko maassa kampanjan harvennushakkuiden lisäämiseksi. Myös puun ostajat ovat aktiivisesti lähestyneet puun myyjiä. Metsäverotusta on kehitetty, joskaan ei ongelmitta. Ensiharvennusvähennystä koskeva lakiesitys on lähdössä valtionvarainministeriöstä kevään aikana komission käsittelyyn ja mikäli saa myönteisen vastakaiun, astuu voimaan takautuvasti lähtien. Metsävähennyksen vähennysprosentteja on korotettu ja laajennettu koskemaan kaikkia metsänomistajan metsiä. Perintöverotuksen osalta metsätilat sen sijaan ovat jäämässä verohelpotuksen ulkopuolelle. Maa- ja metsätalousministeriö edistää tulosohjauksen kautta KMO 2015:n toimenpiteitä. Hallinnonalan laitosten toimintaa erityisesti yhteisten hankkeiden osalta edistää konsernistrategia. 1\n2 Liikenne- ja viestintäministeriö sai kehyspäätöksessä merkittävän lisäyksen puukuljetuksia edistäviin tie- ja ratahankkeisiin sekä yksityisteiden valtionapuun. Myös maa- ja metsätalousministeriön Kemera-rahoitus on lisääntynyt. Ministeriöt ovat yhdessä sidosryhmien kanssa neuvotelleet molempien hallinnonalojen varojen tehokkaasta käytöstä. Alueellisessa metsäohjelmatyössä, tiepiirien perustamissa työryhmissä sekä ministeriöiden yhteisessä yksityistieohjelmassa, jota Suomen Tieyhdistys vetää, tavoitetta viedään eteenpäin. Työ- ja elinkeinoministeriön johdolla on kokoontunut työryhmä, joka on tehnyt esityksen metsäkoneenkuljettajien ja puutavara-autonkuljettajien määrän lisäämiseksi tarvittava lisärahoituksen järjestämisestä työ- ja elinkeinoministeriön ja opetusministeriön hallinnonaloilla. METSOn toimeenpano on alkanut työn jatkovalmistelulla ja käytettävissä olevien määrärahojen ja säädösten puitteissa (ks. kokouksen asiakohta 5). Esko Ahon puheenjohdolla toimiva Metsäteollisuuden ja metsäsektorin toimintaedellytystyöryhmä on saanut jatkoaikaa syyskuun loppuun saakka. Tuolloin työryhmä tekee toimenpide-esityksensä metsäteollisuuden ja metsäsektorin pitkän tähtäimen toimintaedellytysten parantamiseksi. Työ- ja elinkeinoministeriössä on alkamassa Tulevaisuuden Metsäsektori -hanke, jossa keskitytään puunjalostuksen, bioenergian ja metsien virkistyskäyttömatkailun edistämiseen ministeriön hallinnonalan toimenpiteillä. Metsäklusterin tutkimusstrategia etenee suunnitelman mukaisesti. Päätöksiä luonnonvara-alan tutkimuslaitosten uudelleen järjestelystä odotetaan kesän aikana. Uuden metsäneuvoston, sihteeristön ja työryhmien toiminnan alkaminen sekä toimenpideohjelman täsmentyminen tehostavat ohjelman toimeenpanoa. KMO 2015:n toimeenpano kytketään tiiviisti muun muassa valmisteilla olevaan ilmasto- ja energiastrategiaan ja maaseutupoliittiseen selontekoon. 2\n3 Taulukko 1. KMO 2015:n rahoitustaulukko valtioneuvoston periaatepäätöksen muistion mukaan. Ministeriö Rahoituskohde Momentti Vuonna 2008, milj. Kestävän metsätalouden rahoituslaki - metsien hoito- ja perusparannus - puun energiakäyttö ,5 Tarvearvio, milj. /v Metsäkeskusten valtionapu ) 55 48,2 Metsäntutkimuslaitoksen rahoitus ) 40,8 Monimuotoisuuden suojelu ,7 Metsähallituksen tuottamat luonnon virkistyspalvelut ,8 6,8 5, kehyspäätöksen mukainen keskim. rahoitus/v kehyskaudella YM Maaseudun kehittäminen 3) Monimuotoisuuden turvaaminen ) ) ) Luonnon virkistyskäyttö ja luontomatkailun edellytysten turvaaminen ) Yritystuet 3) Tekesin tutkimus- ja yritysrahoitus 3) ,5 79 4) ) 5) 25 5) 5) Työvoimapoliittinen koulutus 6) Energiatuet 3) ) OPM Metsäalan koulutus 3) ) LVM Tie- ja rataverkon sekä vesiväylien ylläpito ja hoito - perustienpito ) 20 11) 19 - perusradanpito ) 35 11) 16 - vesiväylän pito ) 2 Yksityisteiden valtionapu ) Ahon työryhmän esityksen pohjalta vuoden 2008 lisätalousarviossa esitetään lisättäväksi 5 milj. 2) Tuottavuusohjelman seurauksena Metlan toimintamenomomentin rahoitus pienenee, mutta ulkopuolisen rahoituksen määrän arvioidaan lisääntyvän. Vuoden 2006 tilinpäätöksessä Metlan rahoitus toimintamenomomentilla oli 38,9 milj. ja kokonaisrahoitus 52,4 milj.. 3\n4 3) Osamomentti; taulukossa näkyvissä vain metsäsektorin kehittämiseen käytettävä osuus. 4) Finveran lainat, takaukset ja takuut metsäteollisuudelle. 5) Tukisumma määräytyy sen mukaan, miten tutkimuslaitoksilta ja yrityksiltä tulee kriteerit täyttäviä hakemuksia. Nykyiset kehykset eivät ole esteenä tukisumman korottamiselle. 6) Lisärahoitustarve Ahon työryhmän mukaisesti metsäsektorin korjuu- ja kuljetustyövoiman koulutukseen, jatkovalmistelussa selvitettävä tarve jakaa summa oppisopimuskoulutuksen (OPM) ja työvoimapoliittisen koulutuksen kesken () 7) Määritellään keväällä 2008 valmistuvan energia- ja ilmastostrategian yhteydessä 8) Määritellään OPM:n metsä-, puu- ja paperialan koulutuksen kehittämistarpeita selvittäneen työryhmän työn perusteella. 9) Sis. vuoden 2008 talousarvioon sisältyvän 20 milj. euroa sekä tehdyn päätöksen mukaisen 41 miljoonaa euroa puukuljetusten turvaamiseen. 10) Sis. vuoden 2008 talousarvioon sisältyvän Savonlinna-Huutokoski rataosuuden peruskorjauksen 42 miljoonaa euroa sekä tehdyn päätöksen mukaisen 9 miljoonaa euroa Porokylä-Vuokatti rataosan peruskorjauksen aloittamiseen. 11) Lisärahoitustarve Ahon työryhmän mukaisesti metsäsektorin kannalta tarpeellisiin investointeihin ja hoitotoimenpiteisiin. 4\n5 Taulukko 2 KMO Taulukko 2015:n 2. toimenpideohjelman KMO 2015:n toimenpideohjelman rakenne. Esimerkkitaulukkoon rakenne. on listattu tavoitteen 1.1 toimenpiteet. 1 Metsäteollisuuden ja -talouden kilpailukykyisistä toimintaedellytyksistä huolehditaan 1.1 Jalostusarvon nostaminen sekä uudet tuotteet ja palvelut Tavoite Puuta käytetään nykyistä monipuolisemmin asiakaslähtöisiin, kilpailukykyisiin tuotteisiin ja palveluihin. Vaikuttavuusmittari(t) - Metsä- ja puutuoteteollisuuden tuotannon arvo Suomessa on lisääntynyt 20 % (keskimäärin milj. /v jaksolla ). Tulosmittari(t) - Toimenpiteet Valtio tukee tutkimus- ja kehitystoiminnan metsäalan innovaatioympäristön parantamista kohdassa 5.2 esitetyllä tavalla. Metsäalan yritykset lisäävät tutkimus- ja kehitystoimintansa resursseja ja suuntaavat niitä uusien tuotteiden ja palvelujen kehittämiseen. Alan toimijat tiivistävät yhteistyötä tutkimus-, kehitys- ja tuotantotoiminnoissa, ja etenkin pieniä ja keskisuuria yrityksiä tuetaan metsästä markkinoille -arvoketjun osaamisessa Vastuutahot Toimijat OPM, metsäalan yritykset TEkeskukset, metsäalan yritykset, yliopistot ja korkeakoulut, tutkimuslaitokset Rahoittajat Hyödynsaajat Toteutusaika Toteutuminen Vastuuhenkilö 5\n6 Maaseudun pienten puutuotealan yritysten toimintaedellytyksiä parannetaan kehitys- ja investointituilla Säilytetään yritysten poisto-oikeudet vähintään nykyisellään uuden teknologian käyttöön ottamisen kannustamiseksi. Laaditaan metsäsektorin palveluliiketoiminnan kehittämisohjelman TEkeskukset VM Edistetään metsäteollisuustuotteiden menekkiä vientimarkkinoilla osallistumalla kansainvälisiin yhteishankkeisiin sekä tukemalla kotimaan ja lähialueiden menekinedistämistyötä. metsäalan yritykset etujärjestöt, Puuinfo 6\nMAA- JA METSÄTALOUSVALIOKUNNAN LAUSUNTO 6/2008 vp Valtioneuvoston selonteko valtiontalouden kehyksistä vuosille 2009 2012 Valtiovarainvaliokunnalle JOHDANTO Vireilletulo Eduskunta on 26 päivänä maaliskuuta


Riihimäen kaupunki haluaa lukiolle robotiikan erityistehtävän - Riihimäen kaupunki\nEtusivu / Ajankohtaista / Riihimäen kaupunki haluaa lukiolle robotiikan erityistehtävän\n21.1.2019 Sivistyspalvelut Yleinen\nRiihimäen kaupunki haluaa lukiolle robotiikan erityistehtävän\nRiihimäen kaupunki on hakenut lukiolle robotiikkaopetuksen erityistehtävää. Opetus- ja kulttuuriministeriö päättää niistä lähiaikoina. Lukio haki tehtävää ensimmäisen kerran keväällä 2017 ensimmäisenä suomalaisena lukiona. Tuolloin Riihimäen lukio ei sitä saanut, mutta Kansallisen koulutuksen arviointikeskuksen (KARVI) lausunto oli rohkaiseva.\n”KARVI piti erityistehtävähakemusta uutena tärkeänä lukiokoulutuksen päänavauksena, jonka vahvuutena olivat ajankohtaisuus, koulutusyhteistyö korkea-asteen koulutuksen järjestäjien kanssa sekä Turun yliopiston kanssa toteutettava yhteistyö robotiikkaopettajien koulutuksessa ja robotiikkaopetuksen tutkimuksessa”, Riihimäen sivistysjohtaja Esa Santakallio kertoo.\nRiihimäen kaupunki esitteli maanantaina 21. tammikuuta erityistehtävähakemuksesta ja muuta robotiikkaosaamistaan opetus- ja kulttuuriministeri Sanni Grahn-Laasoselle. Ministeri tutustui vierailun aikana lukion robotiikkaopetukseen, Riihimäen robotiikkakampushankkeeseen ja Riihimäellä vuonna 2020 järjestettävään kansainväliseen toisen asteen koulutuksen Robotics Finnish Open -kilpailuun.\n”Syksyllä 2018 Riihimäen kaupunki hyväksyi ensimmäisenä lukiona Suomessa kaksitoista pakollista robotiikkakurssia sisältävän lukion robotiikkaopetuksen opetussuunnitelman, jonka ensimmäinen pilottikurssi käynnistyi joulukuussa. Nämä kurssit sisältävät opintoja muun muassa robotiikan eettisiä asioita käsittelevästä filosofian kurssista, esineiden internetistä eli IoT:stä, tekoälyn perusteista sekä esineiden liikutteluun kykenevien robottien suunnittelusta”, Santakallio kertoo.\nRiihimäen lukion robotiikkaopetuksen kehittäminen on osa suurempaa kaupungin, Hämeen ammattikorkeakoulun ja Hyria koulutus Oy:n yhteistä Riihimäen robotiikkakampushanketta, jonka tavoitteena on luoda pohja valtakunnan robotiikkaosaamiskeskittymän muodostumiselle.\nLukiovierailun jälkeen ministeri Grahn-Laasonen vieraili vielä Riihimäen vankilassa, jossa hän perehtyi vangeille tarjottavaan perus- ja lukio-opetukseen, ammatilliseen opetukseen ja kansalaisopiston koulutustarjontaan.\nAnni Määttä, 21.1.2019 14:30\nAsiasanat: erityistehtävä opetusministeri robotiikka


BYD E6 — Tekniikan Maailma\nAloittanut 27.12.2010 13:23\nYLE:n TV-uutissa oli juttua kiinalaisesta plug-in -hybridistä BYD E6. Jos oikein ymmärsin niin auton ostaja sai yhteen 14 000 euron tukiaiset jonka jälkeen hintaa jäi noin 16 000 euroa. Melko mukava tilanne auton ostajalle.\nToinen mieleenkiintoinen juttu oli maininta auton käyttämästä rauta-fosfaatti-akusta. Miten lie tämän akkutekniikan kanssa, eikö tosiaankaan perinteisillä autonvalmisjilla ole pääsyä vastaavaan tekniikkaan? No ainakin tämän sivun mukaan kyseessä on BYD:n omaa tekniikaa: http://www.treehugger.com/files/2008/04/byd-electric-car-e6-crossover-mpv.php Jokatapauksessa luvattu 300 km akun kesto kuulostaa aika huimalta.\nKohdassa jossa kävivät huoltoasemalla "tankkaamassa" sähköä autoon sattui lähikuvassa auton tankinluukusta silmään se, että minkäänlaista lukitusta ei ollut johdolle auton puolella vaikka "tankkauspistoolissa" sellainen näyttikin olevan ja toisaalta myös se, että tankin luukun alla oleva pelti, jossa pistoke sijaitsi, näytti siltä kuin sen ois joku aloitteva tee-se-itse-mies hitsannut siihen kiinni. Kyseesssä olikin kai joku esisarjan proto, vaikka jutussa annettiin ymmärtää että autoja on jo taksina käytössä. Tässä kuvassa näyttää vähän viimeistellymmältä tuo kohta: http://www.thetruthaboutcars.com/2010/03/bemoan-your-delays-byd-e6-commercial-launch-officially-delayed-until-whenever/\nSamassa jutussa oli juttua yrityksen maailmanvalloituksesta, aikomus olla vuonna 2025 maailman suurin autonvalmistaja. Tyypillistä ja aika suureellista kuten kiinalaisilta sopii odottaakin. Lisäksi aika epärealistista kun ottaa huomioon että Eurooppa ja amerikka ovat molemmat vasta suunnittelupöysällä.\nVuonna 2025 Euroopalla ja Amerikalla ei ole suurta merkitystä jos kehitys jatkuu nykyisen kaltaisena. Maailman herruutta ollaan hyvin lähellä olemalla Kiinan suurin.\nPaljonko kiinassa on autoja 2025, ja paljonko US/EUR markkinoilla? Vaikka Kiinassa on miljardi populaa, muu maailma on vielä suurempi, ollaan samassa mittakaavassa. Myös ostovoimassa on eroja.\nSamassa jutussa oli juttua yrityksen maailmanvalloituksesta, aikomus olla vuonna 2025 maailman suurin autonvalmistaja.\nNo jos pelkkä valmistettujen kappaleiden määrä on kriteerinä, niin ei tuo nyt mikään mahdottomuus ole. Riittää kun on Kiinan markkinoiden suurin vuonna 2025.\nTosin silloin auton on pakkokin kulkea sähköllä, öljy ei vaan riitä jatkossa kaikkiin autoihin kiinalaisten ja intialaisten lisätessä autoilua tähän tahtiin. Tosin Kiinassa sähköauto ei ratkaise mitään muuta ongelmaa kuin kaupunkien ilmansaasteita, sähköntuotanto on vielä pitkään niin paljon hiilivetoista ettei mistään ilmaston riemuvoitosta voida sähköautoissakaan puhua.\nKiinan vuosimyynti on jo nyt suurempi kuin USA:n. Myynnin kasvuluvut ovat kymmeniä prosentteja vuodessa. Vaikea on nähdä, että automyynti EU-alueella tai USA:ssa kasvaisi enää kovin merkittävästi, automyynnillä korvataan lähinnä poistuvaa kalustoa ja yhteenlaskettu asukasluku EU + USA on noin puolet Kiinasta. Uskoisin enemmänkin, että EU-alueella autojen kokonaismäärä on kääntymässä laskuun, autolla ei enää ole sellaista status- ym asemaa että niitä hankittaisiin entiseen malliin eikä EU:ssa tai USA:ssa ole myöskään nähtävissä mitään autoja ostavan keskiluokan vaurastumista lähivuosina.\nEdelleen vain aniharvalla kiinalaisella on auto, ihmisten tulot ovat selvässä kasvussa ja siellä autolla on statusta ym, vaikka ei sillä ajamisesta aina mitään ruuhkissa tulekaan.


Lohi rysät, Kalastus, Tor...\nIlmoitustyyppi: Myydään Ilmoitus jätetty: 28 maaliskuuta 16:51\nMyydään 4 kpl lohirysän potkuja 50 mm solmuvälillä 100 e /kpl. 1 paalu 50 mm solmuvälillä (420 silmää x korkeus 19 m, n. 10 kg) = 120 e. Lohirysänperiä 4:lle vanteelle halkaisija 1,8 metriä 1 kpl, 100 euroa. Lyijypaulaa 100 m = 7 kg, 30 e. Käyttämättömiä!


Kuvavuoto: Huawei Mate 20 saa minimaalisen näyttöloven ja kolmoiskameran - SuomiMobiili\n20.8.2018 2661 lukukertaa0\nHuawein odotetaan julkaisevan uudet Mate 20- ja Mate 20 Pro -puhelimet syyskuussa, mutta malliston edullisimman jäsenen Mate 20 Liten julkaisun uskotaan tapahtuvan vielä elokuun aikana. Huawei Mate 20 -puhelimista tiedetään jo jonkin verran vuotojen perusteella ja tänään XDA on julkaissut sivuillansa kuvia Mate 20 -mallista.\nJo heinäkuussa XDA kertoi Mate 20 -puhelimen tulevan saamaan Kirin 980 -järjestelmäpiirin, jonka pitäisi tarjota 20 prosenttia paremman suorituskyvyn ja sen pitäisi olla 40 prosenttia tehokkaampi. XDA:n mukaan puhelimen akku tulee olemaan 4200 milliampeerituntia, joka on hieman enemmän kuin Mate 10 -puhelimista löytynyt 4000 milliampeeritunnin akku. Lisäksi Mate 20 -puhelimessa tullaan näkemään tuki langattomalle lataukselle. Näytön kooksi on paljastunut 6,3 tuumaa ja se olisi Samsungin valmista AMOLED-paneeli. Muistien osalta puhelimen kerrotaan saavan 6 gigatavua RAM-muistia sekä 128 gigatavua sisäistä tallennustilaa.\nXDA:n julkaisemat kuvat Mate 20 -puhelimesta on sivuston itse luomia, jotka perustuvat todellisiin Mate 20 -puhelimen kuviin. Kuvista nähdään, että puhelimen etuosa on valtaosin näyttöä, mutta näytön alapuolella on suurempi reuna ja näytön yläreunassa on pieni lovi etukameralle. Kuvien mukaan puhelimessa tullaan säilyttämään perinteinen 3.5 mm kuulokeliitin, jonka lisäksi laitteessa on USB-C-tyypin latausliitin. Takaosassa Mate 20 -puhelimessa on nähtävissä kolmoiskamera, joka on tällä kertaa sijoitettu hieman erikoisesti yhteen neliöön, josta löytyy myös yksi salamavalo.\nHuawei Mate 20:n vuotaneet tiedot:\nNäyttö: 6,3 tuuman AMOLED-näyttö (2244 x 1080 pikseliä)\nAkku: 4200 mAh, langaton lataus\nLiitännät: USB-C ja 3.5 mm kuulokeliitin


200405233 - Taloussanomat - Ilta-Sanomat\nItäpuu houkuttaa yhä enemmän\nJulkaistu: 16.9.2004 16:58\nSuomalainen puu on myyjän kannalta halpaa, mutta ostajan kannalta kallista. Totta on ainakin se, että edullisempi itäpuu kiinnostaa teollisuutta yhä enemmän.\n– Olen itse lähdössä kuukauden päästä Venäjälle. Suomesta vähenee tällä puun hinnalla mekaaninen metsäteollisuus, ja raaka-ainetta aletaan etsiä sieltä, mistä sitä saa, tiivistää Finland Laminated Timberin Antti Väyrynen.\nTeollisuuden kannalta haasteena on löytää luotettava kumppani, joka toimittaa säännöllisesti sovittua tavaraa. Logistiikka on vielä ongelma Venäjällä.\nSuuret suomalaiset metsäjätit opettelevat kuitenkin logistiikkaa uusien sahojensa kanssa. Ongelmien ratkettua Venäjälle nousee todennäköisesti sellutehtaita ja lopulta paperitehtaita.\nTuontipuun käyttöä voi edistää osaltaan puunmyyntivero, joka muuttuu vuonna 2006. Tähän asti tiloja on verotettu pinta-alan mukaan, mutta jatkossa vero menee myydyistä tuloista.\n– Voi olla, että moni myy ensi vuonna paljon puuta eikä sitten seuraavana vuonna tulekaan enää puuta, aprikoi Väyrynen.\nVenäjä on Karelia Yhtymälle myös nopeimmin kasvava markkina-alue. Puuta yhtiö tuo monesta maasta, mutta tuotannon siirtäminen itänaapuriin halvemman puun lähelle ei ole ajankohtaista.\nProsessin rakentaminen uuteen maahan kestäisi hyvinkin jopa kolmisen vuotta.\n– Kun homman saa kahdessa tai kolmessa vuodessa toimimaan samalla tavalla kuin Suomessa, ei teknologia olekaan enää uutta. Sitten pitää taas investoida, sanoo Tommi Lindbom.\nSen sijaan Pohjois-Amerikka saattaa kiinnostaa Karelia Yhtymää tuotantomielessä, jos tällä hetkellä Norjan kokoinen parkettimarkkina Yhdysvallat jatkaa alkanutta kasvuaan. Nyt yhtiö tuo punatammea Pohjois-Amerikasta ja vie takaisin parkettina. Edestakainen kuljettaminen ei ole viisasta, jos määrät kasvavat oleellisesti.\nYritysosto ei kuitenkaan ole todennäköinen kasvutapa Karelialle sen kummemmin Yhdysvalloissa kuin muuallakaan.\n– Parhaat palat eivät välttämättä ole myynnissä, joten ostaisimme todennäköisesti vain ison kansan ongelmia, pohtii Lindbom.


Digitaalinen oppiminen mahdollistaa jatkuvan kehityksen - Valtiolla.fi\nEtusivu / Kaiku-palkinto / Digitaalinen oppiminen mahdollistaa jatkuvan kehityksen\nNopeasti muuttuva maailma vaatii kokoaikaista osaamisen päivittämistä. Elinikäisen oppimisen haasteisiin on syntynyt vastaamaan eOppiva, joka tuo digitaalisen oppimisen osaksi valtionhallinnon työntekijöiden arkea.\nUuden digitaalisen oppimisen kehittäminen lähti liikkeelle Sipilän hallituksen digikärkihankkeesta, mutta se on nyt juurtunut osaksi budjettitalouden piiriä. Digitaalinen oppimisalusta eOppiva on tuonut mukanaan uudenlaisia oppimisen muotoja sekä mahdollisuuden oman osaamisen kokoaikaiselle päivittämiselle.\nOppiminen on luonnollinen osa työtä.\n– Tilanteet, joissa tarve uudelle tiedolle syntyy, tulevat usein työpäivien lomassa. Siksi on tärkeää, että digitaalisen oppimisalustan kautta tieto on saatavilla silloin, kun sille on eniten tarvetta, eOppivan parissa kaksi vuotta työskennellyt johtava asiantuntija Saara Saarinen kertoo.\nLyhyesti kuvailtuna eOppiva onkin paikka, jossa valtionhallinnon henkilöstö voi oppia silloin kuin itse haluaa ja valita koulutuksia, jotka ovat oman työn kannalta hyödyllisiä\nKuinka eOppiva toimii?\nNykyaikainen oppiminen on entistä enemmän joustavaa ja kokoaikaista. Enää ei ilmoittauduta esimerkiksi kerran vuodessa koulutukseen, joka on vuoden ainoa oppimistapahtuma, vaan oppiminen tuodaan osaksi työtä. Tarve tiedolle syntyy limittäin ja lomittain sitä mukaan, kun työtehtävät etenevät.\neOppiva.fi on kaikille avoin sivusto, josta löytyy satoja koulutuksia valtionhallinnon henkilöstölle. Suurin osa koulutuksista on kirjautumisen takana; kirjautuessa palveluun, koulutus avautuu Moodle-oppimisympäristössä, jossa on helppo seurata oman oppimisen edistymistä.\nYksi koulutus kestää noin puoli tuntia, riippuen omasta oppimistahdista. Digitaalinen oppiminen korostaa oppijalähtöisyyttä, joten koulutuksiin voi osallistua juuri sellaisella tavalla, kuin kokee itse parhaaksi. Koulutuksiin on myös helppo palata jälkikäteen.\nUusia koulutuksia tuotetaan joka vuosi useita kymmeniä eri valtionhallintoon liittyvistä teemoista. eOppivan toimituskunta päättää aiheet, joista koulutuksia tehdään.\nPalvelumuotoilu kehityksen apuna\nJotta eOppiva mahdollistaisi parhaan mahdollisen oppimiskokemuksen, pohjautuu eOppivan tuotantoprosessi ja työskentelytapa palvelumuotoiluun. Palvelumuotoilun suunnitteluprosesseissa kerätään asiakastoiveita käyttäjiltä ja oppijoilta, ja suunnitellaan palvelut vastaamaan näihin tarpeisiin. Jokaisen koulutuksen jälkeen käyttäjien on mahdollista jättää palautetta, jota eOppivan tiimi analysoi jatkuvasti.\n– Käyttäjien kokemukset ja toiveet eroavat suuresti esimerkiksi asiantuntijoiden ennakko-oletuksista, joten niiden oppijaymmärryksen käyttäminen suunnittelun pohjana on erityisen tärkeää, Saarinen kertoo.\nOppijalähtöinen suunnittelu on ollut tärkeää eOppivan kehittämisessä. Palvelumuotoilun ja yhteiskehittämisen menetelmien hyödyntäminen on tehnyt koulutusprosesseista selkeitä ja mielekkäitä oppijoille.\nDigitaalinen oppiminen vaatii käyttäjiltä innostuneisuutta ja itseohjautuvuutta tarttua koulutuksiin. Hyvin suunnitellut koulutukset ja sisällöt innostavat oppijoita suorittamaan koulutuksia.\nValtionhallinnon henkilöstölle suunnattujen koulutusten lisäksi eOppivan nettisivuilta löytyy kaikille avoimia koulutuksia, jotka eivät vaadi kirjautumista. Koulutusten lisäksi eOppiva tuottaa myös muun muassa podcasteja ja blogikirjoituksia.\nVuorovaikutus tukee itsenäistä oppimista\nVaikka eOppivan koulutuksia suoritetaan pääasiassa itsenäisesti, kannattaa digitaalista oppimista on kuitenkin syventää vuorovaikutuksen kautta.\n– Digitaalinen oppiminen ei yksistään ole kruununjalokivi, eikä se poista tarvetta vuorovaikutukselle koulutuksen yhteydessä. Opitut asiat syvenevät ja saavat uusia ulottuvuuksia kollegoiden kanssa jutellessa.\nVoidaankin ajatella eOppivan toimivan ikään kuin johdantona, jota seuraa joku syventämisen muoto, Saarinen kuvailee.\nSaarinen rohkaiseekin työyhteisöjä tarttumaan koulutuksiin myös yhdessä. Jokainen voi osaltaan tehdä koulutuksen verkossa, jonka jälkeen sitä voidaan purkaa ja syventää yhdessä. Näin ollen uuden oppimisesta tulee myös yhteisöllinen kokemus ja organisaation erityistarpeet asian ympärillä saadaan puhuttua auki.\nToiveiden mukaiset koulutukset\nDigioppimisen muotoja on monenlaisia, ja myös eOppiva kehittää koulutustarjontaa koko ajan monipuolisemmaksi ja moniulotteisemmaksi. Perinteisten verkkokurssien ohelle on mahdollista tuottaa uudenlaisia oppimismuotoja muun muassa pelillistämisen sekä animaatioiden avulla. Uudenlaiset tavat kuitenkin vaativat huomattavasti enemmän resursseja.\nMonipuolinen koulutustarjonta käyttäjäpalautteen pohjalta on eOppiva-tiimille tärkeää. Jo nyt palautteesta ja kävijämäärien kasvusta voidaan päätellä eOppivalle olleen kysyntää. Palveluun on tällä hetkellä rekisteröitynyt yli puolet valtionhallinnon työntekijöistä; touokuun alussa reilut 37 000.\nPalvelua on toivottu laajennettavan, muun muassa kunnat ja kaupungit ovat toivoneet saavansa palvelun käyttöönsä.\nMyös eOppiva asetettiin ehdolle Kaiku-palkinnon saajaksi. Kaikki 11 ehdokasta esitellään Valtiolla.fi-sivustolla ennen voittajan valintaa. Kaiku-palkinto julkaistaan 20.toukokuuta kaikille avoimessa verkkotilaisuudessa.\nKohti tulevaisuuden henkilöstöjohtamista


Meidän suomalainen ruoka. Minä tykkään ja olen ylpeä ruoastamme. Se on puhdista, ravitsevaa ja raikasta. Makuja ei ole liikaa, mutta kaikessa raikkaudessaan ja tuoreudessaan ihan parasta. Minun ei tarvitse miettiä onko syömäni ruoka turvallista syödä - voin olla varma elintarvikeketjumme toimivuudesta ja luottaa viranomaisiimme.\nKetogeeninen ruokavalio on ollut esillä viime vuosina välillä enemmän ja välillä vähemmän. Muistan aikoinaan lehtien otsikoiden huutavan painonsa pudottaneiden karppaajien onnistumisista. Jäikö tuosta buumista jotain jäljelle. Taisi siitä jäädä.\nSuosi suomalaista on meihin suomalaisiin vahvasti iskeytynyt mainoslause. Sanotaan, että suomalainen työ ja osaaminen ovat hyvinvointimme ja menestyksemme perusta. Suomalainen ruoka on terveellistä, puhdasta ja turvallista. Tänä päivänä suomalainen ruoka on myös innovatiivista, erityisesti ruokateollisuutemme on kunnostautunut tällä sektorilla.\nAikoinaan nautin useammin olutta, varsinkin vehnäolutta. Jostain syystä viime vuosina olen enemmän nauttinut luxemburgilaisia BernardMassardin kuohuviinejä juhlahetkien ruokajuomana. Kyse on ehkä ollut siitä, että olut täyttää vatsan helpommin ja kuohuviini sopii upeasti koko aterian alkuruoasta jälkiruokaan.\nSuomalaisen ruoan päivä on ajoitettu loistavaan ajankohtaan. Satokautemme kukoistaa. Meidän on helppo hankkia elintarvikekaupasta maukasta suomalaista kausiruokaa. Minä suosinkin suomalaista, erityisesti kesällä ja syksyllä. Nyt se on maukasta, edullista ja helposti saatavilla. Talven pimeinä kuukausina makunystyräni haikailevat usein kaukomailla...\nMitä Itämeri merkitsee minulle? Meren tuoksua ja tunnetta iholla uinnin jälkeen, kauneutta ja suurta vapauden tuntua. Itämeri on minulle tärkeä. Olen aina asunut rannikolla, varhaislapsuudessa saarellakin.


Katokorvauksista ja Venäjän ruoka-avusta - Lukijoilta - Turun Sanomat\nPäivän Pistot-palstalla Aimo Massinen kirjoittaa (TS 19.9.) Venäjän ruoka-avun vastikkeellisuudesta ja ehdottaa, että Suomessakin talonpoikien katokorvauksista vaadittaisiin jotakin vastiketta valtiolle. Vertaus on aika naiivi ja kuvastaa hyvin kirjoittajan suhtautumista maatalouteen.\nVenäjän on luonnonvaroilla mitaten maapallon rikkaimpia maita. Venäjän talous on ollut ja on vieläkin liian suurelta osin "rosvotaloutta". Siellä ihmiset ovat rikastuneet toisten hädänalaisella tilalla. Siitä on nytkin kysymys. Ruokaa on tukkuvarastoissa mutta ruoka ei liiku, koska odotetaan hinnan nousuja. Tällaista toimintaa ei pidä hyväksyä, toisen ihmisen hädänalaisen tilanteen hyväksikäyttöä.\nUlkoministeriö ehätti heti ensimmäisten yhteydenottojen jälkeen irrottamaan omista varoistaan humanitääristä apua Venäjän ongelmiin. Miksi me emme näe hätää ympärillämme. Suomessa on yli 100000 ihmistä ruokajonoissa ympäri maata. Heidänkin avustamisensa olisi tosi tarpeellista.\nSamaan aikaan ministeri Niinistö ilmoitti, että Suomi ei velkarahalla maksa katokorvauksia. Katokorvaukset ovat talonpojalle työttömyyskorvaukseen verrattavia. Ne korvaavat niitä menetyksiä, joita luonnonolosuhteista johtuen on aiheutunut viljelijöille. Samoin korvataan työttömäksi jääneille tulojen menetystä.\nEi työttömiltäkään vaadita mitään vastiketta valtiolle. Miksi Aimo Massinen kaikki väestöryhmät eivät olisi tasavertaisia teidänkin pohdinnissanne?\nHuumori, varsinkin satiiri, on vaikea tyylilaji. Sanoma ymmärretään helposti väärin.\nEn ole todellakaan vaatimassa suomalaisten viljelijäin katokorvauksista vastiketta valtiolle. Mutta ei hädänalaisten tilannetta pidä mielestäni käyttää hyväksi, vaikka kysymyksessä olisi venäläinenkin.


8.4.2015 / Onnellisuus\nVietin pääsiäisviikon myöhäistettyä hiihtolomaa, kun helmikuun loppu meni töissä intensiivikurssia vetäessä. Olimme miehen kanssa suunnitelleet, että tiistaina lähdemme villisti ja spontaanisti yhdessä jonnekin uuteen kaupunkiin päiväksi turisteilemaan. Ajatus oli varsin mainio, mutta toteutusvaiheessa selvisi, että junaliput kahdelle Seinäjoelle tai Jyväskylään maksavat yli 130€. Tästä syystä päädyimme tutulla ja turvallisella Onni-bussilla päiväretkelle Helsinkiin inhimillisin kustannuksin 33€/ 2 hlö.\nPäivä kului syödessä ja katsellessa. Nautimme mainiot pizza- ja salaattilounaat keskustan Skifferissä, jätti-vadelma-marengin kauppahallissa, kahvit Starbucksissa (tietty) ja dinnerin Eatos-meksikolaisessa lähellä Elielin aukiota.\nEatos itsessään oli jännittävän vastakohtainen paikka. Sisustus ja musiikki olivat kuin hajuttomassa ketjupaikassa (olen aivan varma, että taustalla soi Laura Pausini vaikka kyseessä olikin meksikolainen ravintola), mutta ruoka oli täynnä oikeita meksikolaisia makuja eikä ketjusonnasta ollut lautasella jälkeäkään. Tortilloistakin oli tarjolla sitä oikeaa maissiversiota, joka sopii myös gluteenittomille syöjille.\nKaiken kaikkiaan varsin hauska lomapäivä isolla kirkolla (kirkon näkemisestä alla valokuva todisteena), päivä muualla piristää eloa kummasti!\nViime viikolla vietin töistä ansaittua tavilomaa ja suuntasin Lapin Ellun kanssa pääkaupunkiin humpsuttelemaan. Meitä majoitti ja kestitsi paikan päällä Heikki. Keskiviikkona oli alun perin suunnitelmissa viettää museopäivä, mutta kello kahdentoista skumppa vei mennessään. Isuimme valoisassa keittiössä ja merinäköala suorastaan kylpi…\nOmien käsiensä aikaansaannoksien näkeminen tekee monet ihmiset onnelliseksi. Tänään kerron teille pienen tarinan tiskaamisesta. Olin aikaisemmin vannoutunut tiskikoneen käyttäjä. Muutin viime kesänä nykyiseen asuntooni, jossa ei kuitenkaan ollut lainkaan tiskikonetta ja olen siitä lähtien hoitanut tiskaamisen käsin. Älkää nyt käsittäkö…


Julkaistu 13.10.1999 19:46\nPeruskoululaisen koulunkäynti maksaa veronmaksajille eniten Lapissa ja vähiten Päijät-Hämeessä, kertoo Opetushallituksen tilasto viime vuoden koulumenoista. Koko maassa rahaa kului yhteensä runsaat 13 miljardia markkaa. koululaiset-mielenosoituksessaInvestoinnit perusopetukseen kasvoivat näin 1,6 prosenttia eli pysyivät inflaation huomioonottaen suunnilleen vuoden 1997 tasolla. Lukiomenot nousivat 1998 vain 0,3 prosenttia, ammattillisen opetuksen 3 ja ammattikorkeakoulujen 2,4 prosenttia. Yksittäisissä kunnissa koulukulut saattoivat kuitenkin kasvaa jopa kolmanneksen tai neljänneksen verran. Harvaanasutussa Lapissa kouluvuoden keskihinta oli lähes 27 200 markkaa, kun päijäthämäläiset kävivät koulunsa keskimäärin 21 800 markalla. Kuntakohtaiset erot olivat huomattavasti suuremmat: Houtskarissa kulut olivat 53 600 markkaa yhtä oppilasta kohden, kun alle sadan kilometrin päässä yksikouluisessa Vahdon sisämaakunnassa selvittiin 15 600 markalla. Maaseutukuntien oppilaskohtaiset peruskoulumenot olivat Opetushallituksen tilaston mukaan keskimäärin 4100 markkaa kaupunkikuntia korkeammat. Mainos (uutinen jatkuu alla)\nLappi ja saaristo erottuvatLapin ja saariston poikkeukselliset olosuhteet erottuvat tilastossa silloinkin, kun yhteissummasta erotetaan tarkasteltavaksi varsinainen opetus eli ennen kaikkea opettajien palkkakulut ilman tila-, hallinto-, koulukuljetus- ja majoituskuluja. Varsinaiset opetusmenot nousivat yli 20 000 markkaan vuodessa niin Dragsfjärdissä, Enontekiöllä, Hailuodossa, Inarissa, Iniössä, Kemiössä, Korppoossa, Muoniossa, Nauvossa, Pelkosenniemellä, Posiolla, Sallassa kuin Savukoskellakin. Samaan hintaluokkaan nousi muuten vain joitakin maaseutukuntia, esimerkiksi Ilomantsi, Kuivaniemi, Leivonmäki, Pertunmaa, Vehmersalmi ja Tuupovaara. Tietotekniikkaa koulussaHalvimmalla itse perusopetuksen järjestivät viime vuonna Vahdon lisäksi myös yksikouluiset Askainen ja Temmes, joissa menoerä oppilasta kohden oli 9000 ja 10 000 markan välillä. Yksi oppilaskohtaisiin menoihin vaikuttavista tekijöistä on erityisopetus. Erityisopetukseen siirrettiin tilaston mukaan vähiten oppilaita Keskipohjanmaalla, jossa heidän osuutensa oli 1,4 prosenttia. Uudellamaalla määrä oli yli kaksinkertainen eli 3,2 prosenttia. Kouluruokaan ja muuhun oppilashuoltoon käytettiin joissakin kunnissa vain puolisentoista tuhatta markkaa eli kolmasosa kalliimmin ruokailevien koululaisten kuluista. Muutamassa kunnassa pelkät kuljetus- tai majoituskulut olivat yli seitsemäntuhatta markkaa eli lähes puolet varsinaisen opetuksen kuluista. Useissa syrjäkunnissa kulut kohosivat neljäntuhannen markan kieppeille, kun taas etenkin kaupungit saattoivat selvitä satasilla. (STT)\nRomaneja ei palauteta Ruotsiin


Spesismi: Miksi rakastamme pandaa ja vihaamme sutta - Eläimellistä.com\nSpesismi: Miksi rakastamme pandaa ja vihaamme sutta\nNov 2, 2019 | Eläimistä\nPandoista on miltei mahdoton olla pitämättä, olipa niiden tuomisesta Suomeen ja eläintarhaan mitä mieltä tahansa. Sudet taas herättävät ainakin median mukaan paljon pelkoa tai vihaa. Samanlainen ristiriitainen suhtautuminen meillä on sikaan ja koiraan. Koira saa hellyyttä, huomiota ja virikkeitä, sikaa taas voi pitää ahtaissa sisätiloissa ilman virikkeitä ja teurastaa nuorena ihmisen ruoaksi tai tuotteiden raaka-aineeksi.\nKyseessä on ilmiö nimeltä spesismi eli lajisorto. Se tarkoittaa elävän olennon oikeuksien ja arvon määrittelemistä sen perusteella, mihin lajiin se kuuluu. Spesismillä viitataan yleensä ihmisten eläimiin kohdistuvaan sortoon, mutta se on lähellä rasismin ja seksismin käsitteitä, joiden mukaan ihmisiä on arvotettu rodun tai sukupuolen mukaan.\nSpesismi aikaansaa, että eläimiä käytetään välineellisesti ja niitä pidetään tavarana, jonka ihminen voi omistaa ja josta pitää saada hyötyä. Uhkana esitetty eläin kuten susi puolestaan nähdään järjettömästi toimivana olentona, jota pitää rangaista, vaikka sen toiminta ei todellisuudessa olisi uhka ihmiselle.\nOikeudet ovat yleismaailmallisia vaatimuksia, jotka voidaan kirjata lakeihin, kuten esimerkiksi oikeus elämään, oikeus lajitoveriin, oikeus fyysiseen koskemattomuuteen, tai oikeus vanhuuteen. Spesismi kieltää nämä oikeudet eläimiltä tai asettaa eri eläinlajit ihmisen päättämään arvojärjestykseen. Muunlajisten olentojen epäoikeudenmukainen kohtelu tulee näkyväksi tunnustamalla, että elämme ihmiskeskeisessä maailmassa, jossa yhteiskuntamalli sallii eläinten eettisesti ja ekologisesti kestämättömän käytön tuotteina; ravintona, tuotantovälineinä, viihdykkeinä ja vaatteina.\nNaisten oikeudet ovat parantuneet ja orjuus lakkautettu, ja on toivottavaa että yhteiskuntien kehitys johtaisi myös spesismin vähenemiseen. Hidasta se on, sillä lajiriippumattoman tasa-arvon käsitettä eivät edes valtakunnan asioista päättävät poliitikot näytä tuntevan tehdyn kyselyn mukaan. Jos lajisortoa ei edes tunnisteta, jatkuu eläinten esineellistäminen ja huono kohtelu.\nSpesismi on maailman ylivoimaisesti suurin eettinen ongelma, joka ei eroa orjuudesta tai holokaustista – paitsi että kärsiviä ja tuntevia olentoja on miljoonien sijaan miljardeja.\nMukailtu Turun Sanomissa 4.2.2018 julkaistusta artikkelista Taru Konst: Miksi rakastamme pandaa mutta vihaamme sutta


I heard this little conversation of little bears when I tried to woke up in the morning: ” In my world everything and nothing are in the same time. There can’t be nothing, if everything does not exist. And there can’t be everything, if nothing does not exist too. Everybody is wellcome, because nobody is also here. I here you are saying: ”But that is impossible!” Yes, you are right. It is impossible, because possible is also here.”\n-The therapy of the Little Bears by Anne Peltonen\nTehän olettekin jo kaikki täällä! Hauska nähdä jälleen Teidät kaikki. Eilen oli liikkeellelähtö, ilmassa oli jäiden lähdön tuntua ja sitten jäimme pohtimaan tahoillemme, että miten edetään. Katsotaan missä mennään tänään ja mitä tapahtuu seuraavaksi. Olet Tervetullut joukkoomme, istu alas piiriin!\n”Mitä puhutaan tänään organisaatioista ja johtamisesta?”, kysyn istahtaessani piiriin muiden viereen. ”Haluan niin kuulla lisää teidän ajatuksianne organisaatioista ja johtamisesta.”, huokaan innostuneena.\nNalle Puh tuhisee hieman ärtyneenä: ”Miksi sinä tarraat tassuillasi tuollaisiin vaikeisiin sanoihin? Ne ovat kovin vaikeita ymmärtää näin pienelle karhulle.” Sitten Puhin ilme kirkastuu ja kysyy, että ”Vai onko niissä sanoissa hunajaa ja siksi tassusi tarrautuvat niihin?”\n”Ei, ei niissä ole hunajaa, Puh.”, vastaan hämmentyneenä. ”Hyvä kysymys Puh, tuota sietää hieman pohtia, että miksi tarraan sanoihin organisaatio ja johtaminen.” Uppo-Nallekin, meidän kesken Uppis, yhtyy keskusteluun ja kysyy: ”Mitä jos ei olisi noita vaikeita sanoja, mistä silloin puhuisimme?”\nJaahas, me varmaan juttelisimme siitä miten helppoa on tehdä asioita yhdessä ja siitä miten kannattaa asioita tehdä yhdessä, jotta ne sujuvat ja kaikilla on mukavaa kuten nyt. Juttelisimme siitä miten Uppis hoitaa kelluntatyöt, kun jokin meille tärkeä kelluu joella tai miten Puh löytää hunajapuut, kun meidän tekee mieli hunajaa. Koska Uppis osaa kellua ja Puh tietää miten löytää hunajapuut.” , vastasin hetken pohdittuani.\n”Niin minä osaan kuunnella mehiläisiä ja siksi löydän hunajapuut.”, hihkaisee Puh riemastuneena.\n”Kuka sitten hoitaisi johtajan työt?”, pohtii Uppis tassu poskellaan.\n”Luulen, ette me kaikki hoitaisimme. Me johtaisimme itseä itseämme tekemällä sitä mitä osaamme parhaiten ja mitä teemme mieluiten. Yleensä olemme hyviä juuri niissä jutuissa, joista todella pidämme.”\nPuhin ilme kirkastuu, ”Niin kuin hunajan löytämisestä.”\n”Juuri niin, Puh. Me osaamme kaikki kaikkea, kunhan vain tahdomme. Mutta lahjakkaita meistä tulee juuri niissä asioissa, joista todella pidämme.”\nUppis jatkaa ihmeissään, ”No, miksi ihmeessä sitten ei yksinkertaisesti puhuta yhdessä tekemisestä, vaan johtamisesta?”\n”Luulen, että joskus aikuiset tykkäävät tehdä asioista monimutkaisia. Niistä tulee siten jotenkin tärkeämpiä tekemisiä. Me aikuiset joskus koemme itsemme tärkeiksi vasta sitten, kun koemme asiat monimutkaisina. Sitten kun pystymme kokemaan jotkin asiat niin monimutkaisina, että niistä tulee yhteisestikin vaikeita, niin sitten pystymme vertailemaan niitä niihin asioihin, joita pidämme sitten yksinkertaisina ja helppoina. Sitten me rakennamme hierarkian ja alamme arvottamaan asioita, tekemisiä sekä ihmisiä sen pohjalta. Sitä kutsumme sitten organisaatioksi.”\n”Miksi asioista pitää tehdä monimutkaisia ja vaikeita, jotta niistä tulee tärkeitä? Hunaja on todella tärkeää, eikä sen etsiminen ole lainkaan vaikeaa tai monimutkaista. Me lähdemme vain yhdessä etsimään ja minä kuuntelen mehiläisiä, jotta löydämme hunajapuulle. Ja on tärkeää, että etsimme yhdessä, koska yhdessä on helpompi kiivetä puuhun ja yksin saattaisin eksyä suuressa metsässä. On aina hyvä olla mukana joku, joka löytää takaisin sen jälkeen, kun olemme löytäneet hunajapuun”, ihmettelee Puh.\n”Ehdotan, että emme ala monimutkaisiksi tässä piirissä. Haluan pitää asiat mukavina ja helppoina, joten eihän organisoiduta, eikä rakenneta hierarkiaa. Me yksinkertaiset karhut pidämme asioita ja ihmisiä tärkeinä ilman, että niistä tehdään monimutkaisia ja vaikeita. Hunajan löytäminen yhdessä alkaa tuntua raskaalta ajatukselta organisaation ja johtamisen kanssa. Ja raskaat ajatukset ovat kovin väsyttäviä pienille karhuille ja hunajan löytäminen väsyneenä on lähes mahdotonta”, huokaa Puh.\nSynnyttäminen on joskus vaikeaa...\nOlen tässä kovasti odotellut uuden blogini juttuja tuleviksi. Synnyttäminen on joskus vaikeaa, kun ei millään malttaisi odottaa sitä syntymistä. Sitten yhtenä hetkenä se alkaa tapahtua. Uppo-Nalle hyppäsi eteeni kädet viuhuen ja huudellen, että "Huhuu, täällä ollaan. Minä voin kertoa sinulle johtamisesta ja organisaatiosta. Minä voin kertoa sinulle kasvusta ja toiminnasta yhdessä. Ja paljon muustakin." No, tässä sitä nyt sitten ollaan uusien gurujen kanssa piirissä. Täällä on Uppiksen lisäksi, Peppi Pitkätossu, Nalle Puh ja Muumiväkeä. Saa nähdä keitä kaikkia tänne vielä tuleekaan. Mutta nyt tässä on liikkeelle lähdön tunnelmaa. Nollapiste on saavutettu ja uusi kierros voi alkaa. Tässä sitä mennään eli tässä on uunituoreesta esimaistiaisia. Vielä pitää hetki piirissä pohtia, että millaisella reseptillä lähdetään yhdessä liikkeelle ja kohtaamaan loputtomat seikkailut. Uppis käski sanoa, että näissä hetkissä kiitollisuuden kokemus on käsin kosketeltavissa. Sori, nyt täytyy palata piiriin kuuntelemaan lisää. Hei, tule vain mukaan piiriin, sillä tänne kaikki ovat aina tervetulleita. Oikeastaan me olemmekin vain odottaneet juuri Sinua. Olet Sydämellisesti Tervetullut Mahdollisuuksien maailmaan. Täällä me kaikki ollaan siis ihan InLove&IhanKahvilla.\nps. Ai niin… pyydettiin vielä sanomaa KIITOS kaikille synnytykseen osallistuneille, siis teille kaikille elämän kätilöille.\nUppo-Nallella on asiaa. Kuunnellenpa tätä pientä ja viisasta karhua hetki.\n”Minun mielestäni vaikeita asioita taas on pitkitettävä. Niiden äärellä viivyttely saattaa johtaa ratkaisuun, joka helpottaa vaikeuksien kohtaamista.”\n- Uppo-Nalle ja Merikarhun tytär\nKasvun kohdassa ei kannata kiirehtiä, vaan hengittää syvään ja sukeltaa tutkimaan sitä mitä täällä onkaan. Sukeltaa rauhassa ja rohkeasti, pidättää hetki henkeä, jotta syntyy tyhjää tilaa sisään hengittämisen ja uloshengittämisen välissä. Tuossa hetkessä voi tavoittaa ei tietämisen tilan, jonka jälkeen kaikki on jälleen mahdollista. Se on nollapiste, hetki juuri ennen tapahtumisen tilaa. Nollapisteestä aukeaa vanhat maisemat ennen näkemättömin silmin. Nollapisteessä vanha luodaan uusiksi ja siksi syntyy kokemus aivan uudesta maisemasta ja tapahtumisen tila lukemattomille yhtä aikaa läsnä oleville vaihtoehdoille. Mahdollisuuksien maassa ei ole toisiaan poissulkevia mahdollisuuksia. Mahdollisuuksien maassa on lukemattoman loputon määrä erilaisten mahdollisuuksien yhdistelmiä kussakin hetkessä. Tartu siis hetkeen, sillä valinta on aina yhden vaihtoehdon kuolema ja toisen syntymän tulema.Mikä on siis nyt mahdollista?


Tulosta sivu - Yli virran, osa 2\nKeskustelu => Seuratupa => Aiheen aloitti: vn - 24.07.19 - klo:11:31\nOtsikko: Yli virran, osa 2\nKirjoitti: vn - 24.07.19 - klo:11:31\nOtsikko: Vs: Yli virran, osa 2\nKirjoitti: Riitta-mummi - 24.07.19 - klo:14:18\nKirjoitti: vn - 31.07.19 - klo:22:42\nKirjoitti: Riitta-mummi - 01.09.19 - klo:12:23\nKirjoitti: Leena - 17.09.19 - klo:00:10\nKirjoitti: Riitta-mummi - 22.10.19 - klo:11:54\nKirjoitti: luterilainen - 01.11.19 - klo:14:19\nKirjoitti: Riitta-mummi - 26.04.20 - klo:09:48\n(https://www.cosgan.de/images/more/flowers/s1851.gif) (https://www.cosgan.de/images/more/flowers/s1851.gif) (https://www.cosgan.de/images/more/flowers/s1851.gif)\nKirjoitti: vn - 26.07.20 - klo:11:15\nKirjoitti: vn - 25.08.20 - klo:11:03\nVähän järkytyin....tulin surulliseksi... :'( :'( :'(\nKirjoitti: vn - 25.08.20 - klo:12:48\nKirjoitti: Riitta-mummi - 08.09.20 - klo:13:47\nKirjoitti: vn - 08.09.20 - klo:13:55\nKirjoitti: Pyryharakka - 13.09.20 - klo:19:31\nKirjoitti: Kalistaja - 14.09.20 - klo:21:13\nJoku taitava linkittäjä voisi tälle foorumille ja tähän ketjuun laittaa nuo molemmat mainitsemani kappaleet. Samalla voimme myös muistella ortodoksitalossa Helsingin Liisankadulla aikoinaan asunutta Kirkaa. :kahvi:\nKirjoitti: PekkaV - 14.09.20 - klo:21:21\nKirjoitti: Riitta-mummi - 15.09.20 - klo:07:12\nKirjoitti: Kalistaja - 17.09.20 - klo:23:38\nKiitän, PekkaV! :kahvi:\nKirjoitti: Riitta-mummi - 25.09.20 - klo:11:58\nKirjoitti: vn - 07.10.20 - klo:12:13\nKirjoitti: vn - 05.11.20 - klo:18:25\nKirjoitti: Riitta-mummi - 05.11.20 - klo:19:45\nKirjoitti: Pena - 06.11.20 - klo:07:17\nKirjoitti: Riitta-mummi - 06.11.20 - klo:13:00\nKirjoitti: luterilainen - 05.12.20 - klo:22:20\nKirjoitti: luterilainen - 12.12.20 - klo:22:02\nKirjoitti: luterilainen - 05.01.21 - klo:12:13\nSaatananpalvontarokkia :035: metelöinyt Alexi Laiho on siirtynyt yli virran. :icon_xmastwisted:\nKirjoitti: Thomas McElwain - 05.01.21 - klo:12:48\nKirjoitti: luterilainen - 16.01.21 - klo:20:49\nOnko joku iloinnut kenenkäänkuolemasta? :017:\nKirjoitti: luterilainen - 16.01.21 - klo:20:50\nRokkimuusikko :035: Pave Maijanen on siirtynyt yli virran pitkäaikaisen sairauden johdosta.\nKirjoitti: luterilainen - 24.01.21 - klo:22:43\nTelevisiokasvo Pirkko Liinamaa on siirtynyt yli virran pitkäaikaisen sairauden uuvuttamana.\nKirjoitti: luterilainen - 25.01.21 - klo:06:47\nKirjailija Oiva Arvola siirtyi yli virran lauantaina 23. tammikuuta sairauksien uuvuttamana. Hän oli 85-vuotias, syntynyt Kolarissa 1. heinäkuuta 1935.\nKirjoitti: PekkaV - 04.02.21 - klo:11:37\nLainaus käyttäjältä: luterilainen - 16.01.21 - klo:20:50\nKirjoitti: luterilainen - 09.02.21 - klo:22:17\nSuomen historian tuotteliaimpiin kuulunut studiomuusikko Heikki Laurila on jättänyt kitaransa siirtyen yli virran vaihtaen ristinsä kruunuun.\nKirjoitti: Riitta-mummi - 13.03.21 - klo:17:50\nMusiikissa hän jää luoksemme, Pentti Lasanen. Hänkin on kuollut\nKirjoitti: Pena - 13.03.21 - klo:19:06\nPentti Lasanen oli myös laulaja, Yksi Four Cats -kvartetista, https://www.youtube.com/watch?v=3uA7uGQvW0c\nKirjoitti: Riitta-mummi - 29.03.21 - klo:09:49\nLapsuuteni naapuri, karjalaisyhteisömme 'erikoisuus', taiteilija jo syntyään, Teuvo Kuparinen on siirtynyt Taivaan kultakanteleita kuulemaan.\nTeuvo ja puolisonsa Anneli os. Niikko ( Tyyne Niikon tytär ) perustivat maineikkaan kanteleyhtyeen Finnkanteleet, jossa muutamakin lahtelais-polvi osallistui soitantaan.\nTeuvo, orpopoikana, asui yhdessä tätinsä, Martta-tädin kanssa. Martta oli meidän lasten ystävä ja taitava ompelija. Hänkin sai elää pitkän elämän, kuten veljenpoikansakin. Kirkossa kohdattiin.\nKirjoitti: luterilainen - 29.03.21 - klo:15:50\nLainaus käyttäjältä: Riitta-mummi - 29.03.21 - klo:09:49\nNevöhööd! Mutta siitä huolimatta tulemme kaipaamaan häntä. :eusa_pray:\nKirjoitti: luterilainen - 31.03.21 - klo:09:12\nKirjailija Panu Rajalan Marja-vaimo on jättänyt matkasauvansa siirtyen yli virran vaihtaen ristinsä kruunuun äkillisen sairauskohtauksen jälkeen viime lauantaina. :eusa_pray:\nKirjoitti: 1944 - 31.03.21 - klo:13:11\nLainaus käyttäjältä: luterilainen - 31.03.21 - klo:09:12\nTästä pääsin kärryille. Panun ja Katri-Helenan avio taisi olla aika myrskyinen, jos nyt heti juoruamaan rupean.\nKirjoitti: Pena - 31.03.21 - klo:17:15\nLainaus käyttäjältä: 1944 - 31.03.21 - klo:13:11\nPanu Rajalalla taitaa olla taipumus myrskyisyyteen.\nKirjoitti: Riitta-mummi - 09.04.21 - klo:15:26\nHKK Prinssi Philip on kuollut\nKuvia pitkän elämän varrelta:\nKirjoitti: luterilainen - 09.04.21 - klo:18:40\nLainaus käyttäjältä: Riitta-mummi - 09.04.21 - klo:15:26\nTulemme kaipaamaan häntä!\nKirjoitti: Riitta-mummi - 09.04.21 - klo:18:56\nKunniaa miehelle joka oman uransa uhrasi vaimonsa, Englannin kuningattaren ja Kansainyhteisön päämiehen hyväksi.\nKirjoitti: luterilainen - 24.04.21 - klo:21:59\nKirjoitti: vn - 24.04.21 - klo:23:42\nKirjoitti: Riitta-mummi - 25.04.21 - klo:07:26\nKirjoitti: Riitta-mummi - 17.06.21 - klo:08:36\nKirjoitti: vn - 15.08.21 - klo:20:34\nKirjoitti: luterilainen - 01.09.21 - klo:11:47\nKirjoitti: Viisveisaaja - 01.09.21 - klo:19:17\nKirjoitti: Riitta-mummi - 02.09.21 - klo:12:51\nKirjoitti: Pena - 02.09.21 - klo:13:18\nKirjoitti: Pena - 02.11.21 - klo:15:33\nKirjoitti: Riitta-mummi - 02.11.21 - klo:17:15\nKirjoitti: Pena - 02.11.21 - klo:19:44\nKirjoitti: Riitta-mummi - 03.11.21 - klo:15:17\nKirjoitti: Kalistaja - 03.11.21 - klo:15:27\nIhminen voi elää kauan, olipa hän naimisissa tai naimaton. Geenit kai ratkaisevat paljon. Geenit ja sitä myötä luonne. Ruotsinkielisellä Pohjanmaalla ihmiset ovat kauan terveitä ja tapaavat elää vanhaksi. :kahvi:\nKirjoitti: Riitta-mummi - 03.11.21 - klo:17:27\nKirjoitti: Riitta-mummi - 05.11.21 - klo:18:18\nKirsti Paakkanen on kuollut 92-vuotiaana.\nKirjoitti: Riitta-mummi - 08.11.21 - klo:18:34\nJa nyt oli Kirsi Kunnaksen aika kuolla 96-vuotiaana.\nRiitta-mummin 4.sukupolvea muistavat kiitollisina !\n(https://www.cosgan.de/images/more/flowers/053.gif) (https://www.cosgan.de/images/more/flowers/053.gif) (https://www.cosgan.de/images/more/flowers/053.gif) (https://www.cosgan.de/images/more/flowers/053.gif)\nKirjoitti: Pena - 09.11.21 - klo:08:27\nKun nukun lennänkö niin kuin varjo\nvuoret sisälläni, kuun toiset kasvot\ntai niin kuin valo irti ruumiistani\naskelen itseäni edellä\nkirkkaan yksinolon siivillä\ntai niin kuin laine\npehmeään santaan upoten\nunen jalanjäljet poissa\nKirsi Kunnas 1984\nKirjoitti: Viisveisaaja - 09.11.21 - klo:20:00\nTossa kyselevässä mielellä tehdyssä runossa tai jossain oli jotain järkeäkin, unesta noin muuten voisi enempikin, mutta häiritsee itseäni vähän kun aamuhartaudet ja muut, niin alkaa olemaan enempi täällä muinaismuistoja.\nIhan kivajohan nekin ja varmasti viisaus niissä piilee, mutta kiva olisi ihan tätä päivää koskevia kirjoituksia, kun tätä päivää nyt eletään, vaikka nämä penan ja riitta mumin jakamat muinaismuistot on kiehtovia ja laittavat ajatukset liikkumaan, mutta eletään kuitenkin nyt tässä.\nTässä ajassa kun maahanmuuttajat valtaa maamme ja vievät työt, uskonnontomme, lapsemme hengittävät saastunutta ilmaa ja kulttuurimme, jos ei mitään tehdä.\nJotenkin lauluntekijät j runoilijat ovat kuvanneet aina aikaansa.\nKirjoitti: Thomas McElwain - 09.11.21 - klo:20:08\nLainaus käyttäjältä: Viisveisaaja - 09.11.21 - klo:20:00\nNiinpä. Nyt kuullaan totuutta. Olen pahoillani, että olen vienyt teiltä työt, unkonnon, ilman ja kulttuurinne kääntämällä omin päin Malmivaaran Siionin virret. Säästytte pahasta teostani poistamalla ne tästä foorumista, johon ne eivät enää sovi.\nKirjoitti: Viisveisaaja - 09.11.21 - klo:20:12\nLainaus käyttäjältä: Thomas McElwain - 09.11.21 - klo:20:08\nLupaatko sitten muuttaa Suomesta.\nKirjoitti: Viisveisaaja - 09.11.21 - klo:20:17\nKumma kun toi saa kaiken kirjoittamanne olemaan osa hänen virsijuttujaan ?\nTäällä yritetään ihan muustyakin kirjoittaa, mutta tää yks kääntää kaiken koskemaan käännöksiään.\nIhan sama jos kirjoitan maahanmuutosta, ilmastosta muusta ajankohtaisesta, niin kummasti hän kääntää asiat koskemaan virsien käännöksiä,\nKirjoitti: Thomas McElwain - 09.11.21 - klo:20:29\nLainaus käyttäjältä: Viisveisaaja - 09.11.21 - klo:20:17\nOlet perkeleen perkele kun nuhtelet minua, kun toiset ovat roistoja. Kirjoita mitä lystät perkele. Kun virret on poistettu niin en tänne enää tule niitä laittamaan. Saatte olla helvetin rauhassa minusta. Kyllä on kummallista kun syy on minun, kun toiset ovat roistoja ja varastavat toisen omaisuutta.\nKyllä tämä koko herännäisyys on yhtä roistoporukka. Vuoden minut on parjattu täällä, kun erehdyin kääntämään teidän rakkaat virret. Kadun, että olen ikinä ne nähnyt. Kadun, että olen ikinä kuullut suomenkieltä. Toivotan teidät kaikki helvettiin, johon kuulutte.\nKirjoitti: Viisveisaaja - 09.11.21 - klo:20:42\nLainaus käyttäjältä: Thomas McElwain - 09.11.21 - klo:20:29\nÄlä nyt ota nuhteluna.\nMe kaikki nähdään asia toisin kuin sinä.\nKirjoitti: Thomas McElwain - 09.11.21 - klo:20:48\nLainaus käyttäjältä: Viisveisaaja - 09.11.21 - klo:20:42\nSiinäpä se. Olette liittoutuneet minua vastaan nyt vuoden ajan. Yhtäkkiä Siionin virsien käännös oli kaikkien mielestä kamala ja kuvottava, vain siksi, että joku niin sanoi. Hyvä on. Silloin ne poistetaan täältä eikä pidetä tänne pilkattaviksi.\nKirjoitti: Viisveisaaja - 09.11.21 - klo:20:58\nEi me olla liittoutuneita sua vastaan, eikä siniset bussit seuraa sinua.\nNarsistille on mahdottomuus antaa olla tai ainakaan väärässä. Jenkeissä ne on tutkineet että tekevät vaikka murhia mielummin kuin ovat väärässä.\nToivoisin että antaisit asian olla, etkä olisi kuin jenkkien tutkimusten narsisti.\nToteaisit vaan, että olit ainoana oikeassa ja muut väärässä ja väärässä olevat eivät tehneet kuten halusit ja loppu.\nKirjoitti: Thomas McElwain - 09.11.21 - klo:21:11\nLainaus käyttäjältä: Viisveisaaja - 09.11.21 - klo:20:58\nKääntäjällä on oikeus pyytää, että mitä hän on kääntänyt poistetaan. Ei sillä ole mitään tekemistä narsismin kanssa. Jos minulla on tekijänoikeudet, se ei tarkoita, että on narsisti. Kaikilla, jotka kääntävät tai kirjoittavat omistavat tekijänoikeudet. Se ei tee heistä narsisteja. Kukaan ei luovu tekijänoikeuksistaan vain siksi, että joka yrittää varastaa ne. Vai oletko itse narsisti?\nMinulla on tekijäoikeudet. En ole siitä väärässä. Se on fakta. Jos te olette kaikki siitä väärässä, syy ei ole minun.\nKirjoitti: Viisveisaaja - 09.11.21 - klo:21:14\nTäällä on moni pyytänyt, että viestit poistetaan, mutta kun on sanottu, ei käy niin he ovat tyytyneet siihen.\nMinun kirjoitukseni on minusta yhtä arvokkaita kuin sinun käännökset minusta, vaikka ei niitä pyynnöstäni poitettaisi, niin en alkaisi sotaa siitä alkamaan. ja varmaan yhtä paljon textiä olen kirjoitellut.\nKirjoitti: Thomas McElwain - 09.11.21 - klo:21:25\nLainaus käyttäjältä: Viisveisaaja - 09.11.21 - klo:21:14\nNe on varmaan narsisteja. Olet varmaan itse narsisti, kun ajattelet, että kirjoituksesi ovat yhtä arvokkaita kuin Malmivaaran Siionin virret. Olen monta akateemista kirjaa ja artikkelia julkaissut eikä tulisi mieleen sanoa, että ne ovat yhtä arvokkaita kuin Malmivaaran Siionin virret. En ole kirjoittanut kokonaista virsikirjaa enkä perustanut kustannusliikettä eikä suuri lauma ihmisiä ole veisannut virsiäni 70 vuoden aikana. Ei tulisi mieleen sanoa, että nopeasti sepitetyt kirjoitukseni jossain foorumissa olisi yhtä arvokkaita. Mutten ole narsisti. Narsisti kai niin sanoisi. En tiedä. En ole myöskään narsismin asiantuntija.\nKirjoitti: Riitta-mummi - 17.11.21 - klo:09:21\nJuuri ilmestyt uutinen HS:ssa kertoo kansanedustaja Jyrki Kasvin kuolemasta\nKirjoitti: Pena - 17.11.21 - klo:09:52\nKirjoitti: Riitta-mummi - 17.11.21 - klo:12:43\nOhh! Tulipa moka ! Minä sen kanan edustaja olen, kun kotkotan enkä malta tarkastaa lyöntivirheitä. :117:\nKirjoitti: Pena - 17.11.21 - klo:12:56\nKirjoitti: Riitta-mummi - 17.11.21 - klo:13:10\nKirjoitti: vn - 28.11.21 - klo:19:25\nKirjoitti: Pena - 28.11.21 - klo:21:11\nKirjoitti: Riitta-mummi - 03.01.22 - klo:16:11\nLissään viel, niinko Riitta miul kirjotti: ' Eläköön yhdistyneet Riitat ! ' :057:\nKirjoitti: Riitta-mummi - 08.01.22 - klo:09:26\nKirjoitti: Pena - 08.01.22 - klo:09:47\nKirjoitti: Riitta-mummi - 13.01.22 - klo:14:43\nKirjoitti: Riitta-mummi - 13.01.22 - klo:14:55\nKirjoitti: luterilainen - 19.01.22 - klo:13:19\nKirjoitti: Pena - 19.01.22 - klo:19:54


Sosiaalinen Media Asia Jättämisestä - Hieronta\nEdra Broach 20-05-2018 20-05-2018 Comments Off on Sosiaalinen media asia jättämisestä\nVaikka monet sosiaalisen median palvelut on suunnattu yli vuotiaille, myös tätä nuoremmat käyttävät niitä. Tuntemalla sosiaalisen median hyödyt ja haitat osaat tukea ja neuvoa lasta sen jättäminen. koulusta, käsittele asia siellä. kunnantalon väen sijasta kuntalaiset ovat kunnan asioiden asian- tuntijoita. Kaikilla alkaa Se on pois- tettava. Parhaimmillaan sosiaalinen media poistaa etäisyyden ja .. Tämä huomiotta jättäminen tapahtuu yleensä niin, että organisaation. Sosiaalisessa mediassa yrityksiä usein mietityttää, miten tulisi reagoida negatiiviseen Herjaavat, asiattomat ja henkilökohtaisuuksiin menevät palautteet ovat asia Tärkeä taito on myös asiattomien kommenttien ja keskustelujen jättäminen. Lisäksi sosiaalisen median avulla voidaan edesauttaa käyttäjälähtöisten . Rikosilmoituksen tekemättä jättäminen on luovutusvoitto häiritsijälle. tai henkilöön kohdistuvasta kuormituksesta, hänen on ryhdyttävä toimiin asian selvittämiseksi. tammikuu Sosiaalisen median keskeiset trendit vuonna Odotuksiin vastaamatta jättäminen on pahempi asia kuin odotusten tarjoamatta. Sosiaalinen media asiakaspalvelun pää- tai tukikanavana (Kortesuo ja Patjas. ). Kuvio 2. Kriisinhallinta . Millaisia kokemuksia yrityksillä on sosiaalisen median hyödyntämisestä asia- . jättäminen on riski. Yritysten päättäjien.\nSosiaalinen media asia jättämisestä -\nSosiaaliseen mediaan liittyvät kielteiset puolet tulisi nähdä myös työsuojelullisena asiana. Ylipäätään liikkuva kuva on nyt se juttu. Useimmissa tapauksissa huomautus riittää ja häirintä loppuu. Facebook jatkaa vahvaa kasvuaan käyttäjien keskuudessa. Somen käyttö monissa työtehtävissä on luontevaa ja suositeltavaa, erityisesti silloin kun sen avulla voidaan tuottaa tai täydentää palveluja. Useiden organisaatioiden viestintäohjeistuksessa suhtaudutaan myönteisesti työntekijöiden osallistumiseen julkiseen keskusteluun — myös sosiaalisessa hyvä saattajat suuri. Somessa tai kasvokkain, kiusaaminen heikentää työhyvinvointia.\n: Sosiaalinen media asia jättämisestä\n2018 SAKSAN KIELI SUIHIN Puhdas Saksan kieli leluesitys lähellä Kauhava\nAsiantuntija Chinesse luiseva lähellä Kuopio Vapaa tanssijoita pornstar kokemus lähellä Tampere\nHienotunteinen pornotähti ratsastaa Iso aistillinen hieronta orjuus lähellä Savonlinna\nKäteinen raha vaalea sisään Kurikka Legit narttu sukupuoli sisään Kuopio\nkunnantalon väen sijasta kuntalaiset ovat kunnan asioiden asian- tuntijoita. Kaikilla alkaa Se on pois- tettava. Parhaimmillaan sosiaalinen media poistaa etäisyyden ja .. Tämä huomiotta jättäminen tapahtuu yleensä niin, että organisaation. tammikuu Sosiaalisen median keskeiset trendit vuonna Odotuksiin vastaamatta jättäminen on pahempi asia kuin odotusten tarjoamatta. Vaikka monet sosiaalisen median palvelut on suunnattu yli vuotiaille, myös tätä nuoremmat käyttävät niitä. Tuntemalla sosiaalisen median hyödyt ja haitat osaat tukea ja neuvoa lasta sen jättäminen. koulusta, käsittele asia siellä. Sosiaalinen media asiakaspalvelun pää- tai tukikanavana (Kortesuo ja Patjas. ). Kuvio 2. Kriisinhallinta . Millaisia kokemuksia yrityksillä on sosiaalisen median hyödyntämisestä asia- . jättäminen on riski. Yritysten päättäjien. Lisäksi sosiaalisen median avulla voidaan edesauttaa käyttäjälähtöisten . Rikosilmoituksen tekemättä jättäminen on luovutusvoitto häiritsijälle. tai henkilöön kohdistuvasta kuormituksesta, hänen on ryhdyttävä toimiin asian selvittämiseksi. joulukuu Valtiovarainministeriön Sosiaalisen media tietoturvaohje kuvaa keskeisimmät .. Myös sosiaalisen median palveluiden käyttämättä jättäminen tulee olla tie- Esimies tulee ryhtyä toimenpiteisiin asian selvittämiseksi.\nViaton Latina aurattu pussy


Gymnaestrada Tampere: Luonnosta voimaa tanssiin - Suomen Voimisteluliitto\nHome » Uutiset » Gymnaestrada Tampere: Luonnosta voimaa tanssiin\nLuonnosta voimaa tanssiin ja voimisteluun\nLuonnon voima ja energia kulkevat tanssin keinoin läpi Luonnon lumoissa -kenttäohjelman, joka saa ensiesityksensä kesällä 2022 Gymnaestrada Tampereella. Ohjelman yhteistyössä luoneet koreografit Nea Vallin ja Riikka Kuusipohja toivovat, että ohjelma herättää tanssijoissa ja yleisössä pohdintaa, mitä luonto todella merkitsee.\n– Luonnosta, kuten myös tanssista on tutkitusti terveydelle monia positiivisia vaikutuksia. Voisiko Luonnon lumoissa toimia kipinänä valmentajille, jotta luonto nousisi keskusteluun myös treenisalilla, Nea Vallin pohtii.\n– Ehkä tämän myötä he lähtisivät myös treenisalin ulkopuolelle kokeilemaan, että miltä jokin liike tuntuu erilaisessa ympäristössä. Voisiko kaupunki tai luonto ympäristönä tuoda omaan liikkeeseen erilaisia impulsseja, Vallin jatkaa.\nKuusipohja ja Vallin on tuttu kaksikko kenttäohjelmien maailmasta. Vuonna 2018 heidän #oonhyväjustnäin -kenttäkoreografia valloitti Turun Gymnaestradan.\n– Sen ensiesitys Turun suurtapahtumassa oli kutkuttavan jännittävä ja onnellinen hetki, Kuusipohja muistelee.\nTällä kertaa kenttäohjelmaa on työstetty jälleen tiiviissä yhteistyössä, mutta kuitenkin koronarajoitukset huomioiden. Tämä on tuonut uudenlaisia haasteita koreografian tekijöille.\n– Kenttäkoreografian työstäminen on pitkä prosessi, jonka aikana saa toteuttaa itseään ja oppia monia uusia asioita, koreografit sanovat.\n– Antoisinta tähän mennessä on ollut se, kun pääsimme viimein etäsuositusten jälkeen liikkumaan ja testaamaan sarjoja ryhmän kanssa. Tanssijoiden innostus on ollut paras oman motivaation lähde, Vallin sanoo.\nLuonnon lumoissa on kaiken ikäisille tanssijoille suunnattu ohjelma, jossa erilaiset tanssityylit kohtaavat. Monipuolisia kuvioita ja vahvaa ilmaisua täynnä oleva kenttäohjelma pitää sisällään perustason tanssiliikkeitä, joihin vaikutteita on otettu muun muassa erilaisista katulajeista ja showtanssista.\n– Tämä kenttäkoreografia on siitä kiva, että tähän voi osallistua ryhmän mukana myös valmentaja tai tanssista innostunut huoltaja. Yhdessä saamme varmasti tälläkin kerralla aikaan upean kokemuksen meille kaikille, Vallin innostuu.\nVallin ja Kuusipohja toivovat, että heidän ohjelmansa lisää tanssin näkyvyyttä voimistelun maailmassa.\nLue lisää ohjelmasta (sivu avautuu uuteen ikkunaan)


Kivisen Vilmalla : Tällaisia mökkipihan puuhia\nAnni / Inkalilja Love 14. toukokuuta 2018 klo 8.03\nKivan näköinen obeliski! Kyllä se saattaisi jollekin matalammalle kärhölajikkeelle riittääkin. Muistaakseni ainakin tiukukärhöissä ja kellokärhöissä on lajikkeita, jotka kasvavat n. metrin mittaisiksi.\nKivisen Vilma 14. toukokuuta 2018 klo 8.20\nAnni:ok, katselen noita kärhöjä. Kiitos!\nVillin pihan Sanna 14. toukokuuta 2018 klo 8.25\nKyllä minäkin kärhön obeliskiin istuttaisin. Mukava postaus muutenkin. Oikein lämmintä viikkoa sinulle!\nPirjo 14. toukokuuta 2018 klo 8.39\nMukavaa ja työntäyteistä!\nKyllä siihen minustakin kärhö käy. Kasvaa ensi ylös ja sitten versot kaartavat alas ja uudelleen ylös :)\nKivisen Vilma 14. toukokuuta 2018 klo 8.49\nVillin pihan Sanna:katselinkin netistä jo noita Annin ehdottamia kärhön kuvia.\nPirjo:ehkäpä minä kärhön siihen hankin!\nPäden paja 14. toukokuuta 2018 klo 13.30\nKivoja mökkipuuhia! Monet puutarhatöistä on sellaisia että päivän päätteeksi huomaa lihaksiston olevan mukavan "löysää"..sitten onkin kiva istahtaa alas, ottaa kuppi kylmää juomaa ja ihan vaan ihastella aikaan saannoksia:) Aurinkoa ja iloa viikkoosi♥\nKivisen Vilma 14. toukokuuta 2018 klo 14.25\nPäden paja:kättensä jälkiä on mukava katsoa, kun pihassa on niin konkreettisia. Aurinkoa sinne myös!\nAnsu/Tuuliannikantuvassa 15. toukokuuta 2018 klo 5.53\nTässä oli paljon tuttua. Minullakin on kotona vähemmän hommia. Mökillä joka paikka kipeänä uurastan ja vielä ihan innoissani. Kasvien nimet unohdan, kun astun kaupan ovesta ulos tai viimeistään talven jälkeen. Tänäkin keväänä huomasin kaksi perennaa, jotka eivät selvinneet talvesta. En muista mistä ne ostin tai mitä ne edes olivat 😊\nKivisen Vilma 15. toukokuuta 2018 klo 5.55\nAnsu:Juu, iltaisin olen ihan väsynyt ja varsinkin nyt kuumina päivinä. Illalla ajattelen, etten ota enää askeltakaan. Kyynärpää on kipeä kaikesta tekemisestä ja Voltarenia kuluu!


Me | Viestintätoimisto Ground Communications | Turku ja Helsinki\nGround olemme me. Meitä yhdistää vahvan ammattitaitomme lisäksi taito palvella, kuunnella ja ymmärtää asiakkaidemme tarpeita. Tunnistamme tärkeät asiat ja osaamme hyödyntää ammattitaitoamme asiakkaan parhaaksi. Osaamme yhteiskunnallisen vuoropuhelun taidon.\nUskomme siihen, että tie menestykseen kulkee taidon, rohkeuden ja sydämen kautta. Me inspiroidumme haasteista – ja haluamme myös haastaa asiakkaamme.\nanna.sorainen@ground.fi 0400 334 451\npaivi.saarinen@ground.fi 040 196 2350\nPäivillä on yli 20 vuoden työkokemus viestinnästä ja yhteiskunnallisesta vaikuttamisesta. Hänellä on vahva osaaminen viestinnän strategisesta suunnittelusta, brändinrakentamisesta, vastuullisuudesta ja kriisiviestinnästä. Päivin vastuualueina on strateginen suunnittelu ja asiakkuusjohto sekä Groundin liiketoiminnan johtaminen ja myynti.\nkaisa.ruohonen@ground.fi 040 164 9930\nsaara.harju@ground.fi 050 353 3856\nSaara on kokenut viestinnän ammattilainen, jolla on toimittajavuosien teroittama kynä ja median ymmärrys, lähes kymmenen vuoden kokemus monipuolisissa markkinointiviestinnän tehtävissä sekä kahden maisteritutkinnon vahvistama yhteiskunnallinen perspektiivi strategiseen viestintään.\nGroundissa Saaran tehtäviin kuuluu asiakkuuksien hoito ja strateginen suunnittelu.\neveliina.miettunen@ground.fi 040 912 6286\nEveliina on viestintäalan osaaja, jonka vahvuuksia ovat mm. organisaatio- ja verkkoviestintä sekä sosiaalinen media. Hänen koulutustaustansa on suomen kielen ja mediatutkimuksen parista, ja aiempaa kokemusta Eveliinalle on kertynyt julkisen sektorin ja yritys- ja järjestöviestinnästä. Groundissa Eveliina työskentelee erityisesti sisällöntuotannon ja verkkoviestinnän suunnittelun parissa.\nkati.marjamaa@ground.fi 044 349 7790\nannamari.nurminen@ground.fi 050 328 3591\nAnnamarilla on lähes 30 vuoden kokemus media-alalta. Ennen Groundiin tuloaan hän ehti työskennellä Turun Sanomissa yli 20 vuotta. Sen lisäksi hän on ollut toimittajana Lännen Mediassa ja Ilta-Sanomissa.\nGroundissa Annamari osallistuu sisältöstrategiseen suunnitteluun, sisällöntuotantoon ja mediayhteistyöhön.\nilkka.patrikainen@ground.fi 040 751 4725\nminttu.makinen@ground.fi 044 981 3351\nGroundilainen innostuu ja innostaa. Hän nauttii siitä, että saa luoda vaikuttavia kohtaamisia viestinnän keinoin. Toisinaan vuosia alalla on takana tusinoittain, toisinaan ura on vasta lähdössä lentoon. Uusi groundilainen katselee viestintää joko strategisesti ajattelevan projekti-ihmisen, luovan visualistin tai timanttisen sisällöntuottajan näkökulmasta – tai sitten jostain ihan muusta vinkkelistä. Ollaksesi #grounded, oleellista on tahto, taito ja iso sydän.